Minuri/sinhala-corpus-wikipedia huggingface dataset:
සහ

(උ) ඉල්ලා සිටිනු ලැබූ තොරතුරු නියමිත වේලාවට නොලැබීම හේතුවෙන් පුරවැසියෙකුගෙන් අය කරනු ලැබූ ගාස්තු ප්‍රතිපූර්ණය කරන ලෙස පොදු අධිකාරියක් හෝ අදාළ තොරතුරු සැපයීමේ නිලධරයකු වෙත විධාන කිරීම
16 වගන්තිය 
(1) කොමිෂන් සභාවට එහිම අරමුදලක් තිබිය යුතු අතර කොමිෂන් සභාවේ එම අරමුදලට පහත දැක්වෙන මුදල් බැර කරනු ලැබිය යුතු ය
-

(අ) කොමිෂන් සභාවේ ප්‍රයෝජනය සඳහා පාර්ලිමේන්තුව විසින් කලින් කල සම්මත කරනු ලැබිය හැකි සියලු මුදල්,

(ආ) ශ්‍රී ලංකාවේ හෝ ශ්‍රී ලංකාවෙන් බැහැර ඕනෑම මූලාශ්‍රයකින් ලැබෙන පරිත්‍යාග, ත්‍යාග හෝ ප්‍රදාන
(2) (1) චන උපවගන්තියේ (ආ) ඡේදය යටතේ පරිත්‍යාග, ත්‍යාග හෝ ප්‍රදාන වශයෙන් යම් මුදල් ලැබෙන අවස්ථාවක දී, එම පරිත්‍යාග, ත්‍යාග හෝ ප්‍රදානවල මූලාශ්‍ර සහ ඒවා ප්‍රදානය කරනු ලබන අරමුණ ප්‍රසිද්ධ කරනු ලැබිය යුතු ය
(3) කොමිෂන් සභාවේ බලතල, කාර්ය සහ කර්තව්‍ය ක්‍රියාත්මක කිරීමේ දී, කිරීමේ දී සහ ඉටු කිරීමේ ඳී කොමිෂන් සභාව විසින් දරනු ලබන වියදම් පියවා ගැනීමට අවශ්‍ය වන සියලු මුදල් අරමුදලින් ගෙවනු ලැබිය යුතු ය
17 වගන්තිය 
(1) කොමිෂන් සභාවේ මුදල් වර්ෂය ලිත් වර්ෂය විය යුතු ය
(2) කොමිෂන් සභාව විසින්, සිය ආදායම් සහ වියදම් සහ කොමිෂන් සභාවේ අනෙකුත් සියලු ගනුදෙනු සම්බන්ධයෙන් නිසි ගිණුම් පොත් පවත්වාගෙන යා යුතු ය
(3) රාජ්‍ය සංස්ථාවල ගිණුම් විගණනය සඳහා අදාළ වන ආණ්ඩුක්‍රම ව්‍යවස්ථාවේ 154 වන ව්‍යවස්ථාවේ විධිවිධාන, කොමිෂන් සභාවේ ගිණුම් විගණනය කිරීම සම්බන්ධයෙන් අදාළ වන්නේ ය
18 වගන්තිය 
1971 අංක 38 දරන මුදල් පනතේ 11 වන කොටසේ විධිවිධාන, අවශ්‍ය වෙනස් කිරීම් සහිතව, කොමිෂන් සභාචේ මුල්‍ය පාලනය සහ ගිණුම් සම්බන්ධයෙන් අදාළ විය යුතු ය
19 වගන්තිය 
(19 වන අධිකාරය වූ) දණ්ඩ නීති සංග්‍රහයේ අර්ථානුකූලව සහ එහි කාර්ය සඳහා, කොමිෂන් සභාවේ සාමාජිකයන් සහ නිලධරයන් සහ අනෙකුත් සියලු සේවා නියුක්තිකයන් රජයේ සේවකයන් ලෙස සලකනු ලැබිය යුතු අතර, මේ පනත යටතේ කොමිෂන් සභාව චිසින් පවත්වනු ලබන සෑම පරීක්ෂණයක් ම, 1979 අංක 15 දරන අපරාධ නඩු විධාන සංග්‍රහය පනතේ අර්ථානුකූලව අධිකරණ ක්‍රියාපටිපාටියක් සේ සලකනු ලැබිය යුතු ය
20 වගන්තිය 
කොමිෂන් සභාව, (26 වන අධිකාරය වූ) අල්ලස් පනතේ අර්ථානුකූලවම උපලේඛනගත ආයතනයක් විය යුතු අතර, ඒ පනතේ විධිවිධාන ඒ අනුව තේරුම්ගත යුතු ය
21 වගන්තිය 
මේ පනතේ විධිවිධාන ක්‍රියාත්මක කිරීමේ කාර්යය සඳහා කොමිෂන් සභාවේ යම් සාමාජිකයකු, නිලධරයකු හෝ සේවා නියුක්තිකයකු විසින් සද්භාවයෙන් කරන ලද හෝ කරන ලදැයි උද්දේශිත යම් ක්‍රියාවක් හෝ නොකර හැරීමක් සම්බන්ධයෙන් යම් අධිකරණයක් ඉදිරියේ ඔහු විසින් හෝ ඔහුට විරැද්ධව පවරන ලද යම් සිවිල් හෝ අපරාධ නඩුවක දී, එම ක්‍රියාව හෝ නොකර හැරිම සද්භාවයෙන් කරන ලද්දක් බවට අධිකරණය තීරණය කරන්නේ නම්, ඒ නඩුවේ දී ඔහු විසින් දරන ලද යම් වියදමක් එම සිවිල් හෝ අපරාධ නඩුවේ දී ඔහු විසින් අය කරගනු ලැබුවේ නම් මිස, කොමිෂන් සභාවේ අරමුදලින් ඔහුට ගෙවනු ලැබිය යුතු ය
22 වගන්තිය 
කොමිෂන් සභාව විසින්, එය පිහිටුවීමෙන් මාස හයක් ඇතුළත, 32 වන වගන්තිය යටතේ කොමිෂන් සභාව වෙත අභියාචනා ඉඳිරිපත් කිරීම සම්බන්ධයෙන් අනුගමනය කරනු ලැබිය යුතු කාර්ය පටිපාටිය සකස්කර, ඒ සඳහා ප්‍රමාණවත් ප්‍රසිද්ධියක් ලබා දිය යුතු ය
V වන කොටස 
(තොරතුරු නිලධරයන් පත් කිරිම සහ තොරතුරුවලට ප්‍රවේශය ලබාගැනීම සඳහා වන ක්‍රියාපටිපාටිය)

23 වගන්තිය 
(1) (අ) මේ පනතේ විධිවිධාන බලාත්මක කිරීමේ කාර්යය සඳහා, සෑම පොදු අධිකාරියක් විසින් ම, මේ පනත ක්‍රියාත්මක වීමෙන් මාස තුනක් ඇතුළත, එම පොදු අධිකාරියේ තොරතුරු නිලධරයන් චශයෙන් නිලධරයන් එක් අයෙකු හෝ ඊට චැඩි ගණනක් සහ අභියාචනා විභාග කිරීම සඳහා නම් කළ නිලධරයකු පත් කරනු ලැබිය යුතු ය
(ආ) (අ) ඡේදය යටතේ තොරතුරු නිලධරයකු පත් කරනු ලබන තෙක්, පොදු අධිකාරියක ප්‍රධානියා හෝ ප්‍රධාන විධායක නිලධරයා, මේ පනතේ කාර්ය සඳහා එම පොදු අධිකාරියේ තොරතුරු නිලධරයා ලෙස සලකනු ලැබිය යුතු ය
(2) සෑම තොරතුරු නිලධරයකු විසින් ම, ඔහු හෝ ඇය තොරතුරු නිලධරයකු ලෙස පත් කරනු ලැබ ඇත්තේ යම් පොදු අධිකාරියක් වෙනුවෙන් ද, ඒ අධිකාරිය වෙත ඉදිරිපත් කළ තොරතුරු සඳහා වන ඉල්ලීමක දී, ඒ තොරතුරු ලැබෙන්නට සැලැස්විය යුතු අතර, එවැනි ඉල්ලීමක් සිදු කරන යම් පුරවැසියකුට අවශ්‍ය සියලු සහාය ලබා දිය යුතු ය
(3) තොරතුරු නිලධරයා විසින්, මෙම පනත යටතේ ඔහු හෝ ඇය වෙත පවරන ලද කාර්යය නිසි පරිදි ඉටු කිරීම සඳහා ඔහු හෝ ඇය විසින් අවශ්‍ය යයි සලකනු ලැබිය හැකි වෙනත් යම් නිලධරයකුගේ සහාය ලබා ගත හැකි අතර, එසේ එවැනි නිලධරයකුගෙන් සහාය ඉල්ලා සිටි චිට, එම සහාය ලබා දීම ඒ නිලධරයාගේ කාර්යය වන්නේ ය
24 වගන්තිය 
(1) මේ පනත යටතේ තොරතුරු ලබා ගැනීමට අපේක්ෂා කරන යම් පුරවැසියකු විසින්, ඉල්ලා සිටින තොරතුරු පිළිබඳ විස්තර නිශ්චිතව දක්වමින් උචිත තොරතුරු නිලධරයාට ලිඛිතව ඉල්ලීමක් කළ යුතු ය
එසේ වුව ද, මේ උපවගන්තිය යටතේ ඉල්ලීමක් කරනු ලබන යම් පුරවැසියකුට යම් හේතුවක් මත එම ඉල්ලීම ලිඛිතව කිරීමට නොහැකි අවස්ථාවක, එම ඉල්ලීම වාචිකච කිරීමට එම පුරවැසියාට හිමිකමක් ඇති අතර, ඉල්ලීම කරනු ලබන පුරවැසියා වෙනුවෙන් එම ඉල්ලීම ලිඛිතව සටහන් කර ගැනීම උචිත තොරතුරු නිලධරයාගේ කාර්යය වන්නේ ය
(2) යම් පුරවැසියකු විසින් -

(අ) පොදු අධිකාරියක් වෙත ඉල්ලීමක් ඉදිරිපත් කිරිමට අපේක්ෂා කරනු ලබන අවස්ථාවක දී
හෝ

(ආ) මේ පනතේ නියමයන්ට අනුකූල නොවන ආකාරයට යම් පොදු අධිකාරියක් වෙත ඉල්ලීමක් ඉදිරිපත් කර ඇති අවස්ථාවක දී,

තොරතුරු නිලධරයා විසින් මේ පනතේ විධිවිධානවලට අනුකූලවන ආකාරයට එම ඉල්ලීම ඉදිරිපත් කිරීම සඳහා ගාස්තු අයකිරීමකින් තොරව එම පුරවැසියා වෙත සහාය ලබා දීමට අවශ්‍ය සියලු පියවර ගනු ලැබිය යුතු ය
(3) ඉල්ලීමක් ලැබීමේ දී, එම ඉල්ලීම ඉදිරිපත් කළ පුරවැසියා වෙත තොරතුරු නිලධරයකු විසින් වහාම එම ඉල්ලීම ලැබීම පිළිබඳ ලිඛිත දැනුම්දීමක් යොමුකරනු ලැබිය යුතු ය
(4) ඉල්ලීමක් ඉදිරිපත් කරනු ලබන යම් පුරවැසියකු වෙත කඩිනම් ප්‍රතිඋත්තරයක් ලබා දීමට යම් තොරතුරු නිලධරයකුට හැකිවේ නම්, සහ එම ප්‍රතිඋත්තරය මගින් ඉල්ලීම ඉදිරිපත් කරනු ලැබූ පුරවැසියා සැහීමට පත්වේ නම්, එම ඉල්ලීම හා ඒ සඳහා ලබා දුන් ප්‍රතිඋත්තරය පිළිබඳ තොරතුරු නිලධරයා විසින් වාර්තාවක් සකස් කර තබා ගත යුතු වේ
(5) තොරතුරු සඳහා යම් ඉල්ලීමක් ඉදිරිපත් කරනු ලබන පුරවැසියකු විසින්
-

(අ) තොරතුරු හඳුනාගැනීම සඳහා තොරතුරු නිලධරයා වෙත හැකියාව ලැබෙන පරිදි, සාධාරණ ලෙස අවශ්‍ය විය හැකි, ඉල්ලා සිටිනු ලබන තොරතුරුවලට අදාළ විස්තර සපයනු ලැබිය යුතු ය
(ආ) එම පුරවැසියා තොරතුරුවලට ප්‍රවේශ වීමට අපේක්ෂා කරනු ලබන ආකෘතියේ ස්වභාවය හා භාෂාව හඳුනා ගනු ලැබිය යුතු ය
(ඇ) යම් තැනැත්තකුගේ ජීවිතය ආරක්ෂා කර ගැනීම හෝ නිදහස ආරක්ෂා කර ගැනීම සඳහා තොරතුරු අවශ්‍ය බවට විශ්වාස කරනු ලබන අචස්ථාවක දී, එම විශ්වාස කිරීම පිළිබඳ පදනම ඇතුළුව ඒ සඳහා වූ ප්‍රකාශයක් ඇතුළත් කළ යුතු ය
සහ

(ඈ) ඔහු හෝ ඇය සම්බන්ධ කරගත හැකි අවශ්‍ය විස්තර හැර, තොරතුරු ඉල්ලා සිටීමට හේතු කිසිවක් හෝ වෙනත් පුද්ගලික චිස්තර ලබා දීම අවශ්‍ය නොවන්නේ ය
(6) මේ වගන්තියේ කාර්ය සඳහා -

”ළිඛිතව" යන්නට විද්‍යුත් මාර්ගයෙන් කරනු ලබන ලිඛිතව වූ කරුණු ද ඇතුළත් වේ
සහ

”උචිත තොරතුරු නිලධරයා” යන්නෙන් තොරතුරු ඉල්ලා සිටින පොදු අධිකාරියට පත් කරනු ලැබ සිටින තොරතුරු නිලධරයා අදහස් වේ
25 වගන්තිය 
(1) තොරතුරු නිලධරයකු විසින්, හැකි ඉක්මණින් සහ කෙසේ වුව ද 24 වන වගන්තිය යටතේ ඉල්ලීමක් ලැබී වැඩ කරන දින දාහතරක් ඇතුළත 14 (ඉ) වගන්තියේ නිශ්චිතව දක්වා ඇති ගාස්තු උපලේඛනය ප්‍රකාරව නිශ්චය කරනු ලබන ගාස්තුවක් ගෙවීම මත ඉල්ලා සිටින ලද තොරතුරු සැපයීමට හෝ මේ පනතේ 5 වන වගන්තියේ දක්වා ඇති හේතුවලින් යම් එක් හේතුවක් හෝ ඊට වැඩි ගණනක් මත එම ඉල්ලීම ප්‍රතික්ෂේප කිරීමට හෝ තීරණය කළ යුතු අතර, එම තීරණය, ඉල්ලීම කළ පුරවැසියා හට වහාම සන්නිවේදනය කළ යුතු ය
(2) ඉල්ලා සිටින ලද තොරතුරු සැපයීම සඳහා තීරණයක් ගනු ලබන අවස්ථාවක, එම තොරතුරුවලට ප්‍රචේශ වීම, එම තීරණයට එළඹීමෙන් ඳින දාහතරක් ඇතුළත ප්‍රදානය කළ යුතු ය
(3) තොරතුරු ලබාගැනීම සඳහා වන ඉල්ලීම, යම් පුරවැසියකුගේ ජීවිතය සහ පුද්ගලික නිදහස සම්බන්ධයෙන් වන අවස්ථාවක, එම ඉල්ලීම සඳහා ප්‍රතිචාර දැක්වීම, ඉල්ලීම ලැබීමෙන් පැය හතලිස් අටක් ඇතුළත කළ යුතු ය
(4) (1) වන උපවගන්තිය යටතේ යම් ගාස්තුවක් ගෙවීමට ඇති අවශ්‍යතාවය නොතකා, ගාස්තුවක් ගෙවීමෙන් තොරච තොරතුරු නිලධරයකු චිසින් තොරතුරු සපයනු ලැබිය හැකි අවස්ථාවන් කොමිෂන් සභාව විසින් නිශ්චය කරනු ලැබිය හැකි ය
(5) තොරතුරු වෙත ප්‍රවේශ වීම සඳහා ලබා ඳී ඇති (2) වන උපවගන්තියේ සඳහන් දින දාහතරක කාලසීමාව
-

(අ) ඉල්ලීම කරනුයේ විශාල වාර්තා ප්‍රමාණයක් සඳහා වේ නම් සහ ඳින දාහතරක කාලසීමාවක් ඇතුළත තොරතුරු සැපයීම අදාළ පොදු අධිකාරියේ කටයුතු සමග අසාධාරණ ලෙස මැදිහත්වීමක් සිදුවේ නම්
හෝ

(ආ) ඉල්ලීම මගින් ඉල්ලා ඇති තොරතුරු ලබාගත යුතු පොදු අධිකාරියේ කාර්යාලය එම තොරතුරු නිලධරයාගේ මහා නගරයේ, නගරයේ නොවන හෝ වෙනත් ස්ථානයක පිහිටා ඇති විට, වාර්තා සොයා බැලීම හෝ එම කාර්යාලයෙන් වාර්තා ලබා ගැනීම තොරතුරු නිලධරයාට සාධාරණව ඳින දාහතරක් තුළ සම්පූර්ණ කළ නොහැකි අවස්ථාවක දී, දින විසි එකකට වැඩි නොවන තවදුරටත් වූ කාලයක් සඳහා දිර්ඝ කරනු ලැබිය හැකි ය
(6) (5) වන උපවගන්තියේ සඳහන් යම් අවස්ථානුගත කරුණක් හේතුවෙන් තොරතුරු සැපයීමේ කාලසීමාව දීර්ඝ කිරීමට සිදුවන අවස්ථාවක ඳී, තොරතුරු නිලධරයා විසින්, හැකි සාධාරණ ඉක්මණින් සහ එහෙත් ඕනෑම අවස්ථාවක දී දින දාහතරක් ඇතුළත, අදාළ පුරවැසියා වෙත පහත සඳහන් කරුණු ඉදිරිපත් කරමින් එම කරුණ දැනුම් දිය යුතු වේ
-

(අ) දීර්ඝ කිරීමේ කාලසීමාව
සහ

(ආ) දීර්ඝ කිරිමේ හේතු
(7) (6) වන උපවගන්තිය යටතේ ලබා දී ඇති හේතුවලින් අතෘප්තියට පත්වන යම් පුරවැසියකු විසින් නම් කළ නිලධරයා වෙත අභියාචනයක් ඉදිරිපත් කරනු ලැබිය හැකි ය
26 වගන්තිය 
(1) සැම පොදු අධිකාරියක් විසින් ම පහත දැක්වෙන කරුණු නිශ්චිතව දක්වමින් කාර්යාල පරිශ්‍රය තුළ ප්‍රකටව පෙනෙන ස්ථානයක සහ එම පොදු අධිකාරියේ වෙබ් අඩවියක් ඇත්නම් එම වෙබ් අඩවියේ නිවේදනයක් ප්‍රදර්ශනය කරනු ලැබිය යුතු ය
-

(අ) කොමිෂන් සභාව හා සම්බන්ධ වීමේ විස්තර සහ කොමිෂන් සභාවේ සාමාජිකයන් පිළිබඳව
(ආ) තොරතුරු නිලධරයාගේ සම්බන්ධ වීමේ විස්තර
(ඇ) නම් කළ නිලධරයාගේ සම්බන්ධ වීමේ විස්තර
සහ

(ඈ) එම පොදු අධිකාරියෙන් ඕනෑම තොරතුරක් ලබා ගැනීම සඳහා අයකරනු ලබන ගාස්තු පිළිබඳව.

(2) (1) (ඈ) උපවගන්තියේ සඳහන් ගාස්තුව 14 (ඉ) වගන්තිය යටතේ කොමිෂන් සභාව විසින් සකස්කර ඇති ගාස්තු උපලේඛනය ප්‍රකාරව නිශ්චය කරනු ලැබිය යුතු ය
27 වගන්තිය 
(1) තොරතුරු ලබා ගැනීම සඳහා වන ඉල්ලීමකට ඉඩ දීමට තීරණයක් ගෙන ඇති අවස්ථාවක, එම තොරතුරු, ඉල්ලා සිටිනු ලබන ආකෘතියෙහි සැපයීම අදාළ ලේඛනයේ හෝ වාර්තාවේ සුරක්ෂිතභාවයට හෝ ආරක්ෂාවට අගතිදායක නොවන බව තොරතුරු නිලධරයාගේ මතය වන්නේ නම් මිස, එම තොරතුරු ඉල්ලා සිටින ලද ආකෘතියෙහි සපයනු ලැබිය යුතු ය
(2) ඉල්ලා සිටිනු ලබන ආකාරයට තොරතුරු සැපයීම සඳහා තොරතුරු නිලධරයකු අපොහොසත් වන අවස්ථාවක දී, තොරතුරු වෙත ප්‍රචේශ වීමේ උචිත විකල්ප ක්‍රමයක් තීරණය කිරීම සඳහා පුරවැසියාගෙන් උපදෙස් ලබා ගැනීම සහ හැකි සියලු සහාය එම පුරවැසියාට ලබාදීම මෙන්ම එම ඉල්ලීම ප්‍රකාරව ක්‍රියා කිරීම සඳහා පහසුකම් සැලැස්වීම එකී නිලධරයාගේ කාර්යය වන්නේ ය
(3) (1) වන උපවගන්තියේ විධිවිධානවලට යටත්ව, තොරතුරු ලබා ගැනීම සඳහා වූ ඉල්ලීමකට ඉඩ ලබා දී ඇත්තා වූ යම් පුරවැසියකු හට -

(අ) අදාළ වැඩ, ලේඛන, වාර්තා අධීක්ෂණය කිරීම සඳහා
(ආ) අදාළ ලේඛනයෙන් හෝ වාර්තාවලින් සටහන්, උද්ධෘත හෝ සහතික පිටපත් ලබා ගැනීම සඳහා
(ඇ) අදාළ ද්‍රව්‍යන්ගේ සහතික කළ නිදර්ශන ලබා ගැනීම සඳහා
(ඈ) එම තොරතුරු පරිගණකයක හෝ වෙනත් යම් උපාංගයක ගබඩා කර ඇති අවස්ථාවක දී, ඩිස්කට්, ප්ලොපි, පටි, දෘෂ්‍ය කැසට්පට හෝ වෙනත් යම් විද්‍යුත් ක්‍රමයකින් හෝ මුද්‍රිත පිටපත් වශයෙන් තොරතුරු ලබා ගැනීම සඳහා, හිමිකමක් ඇත්තේ ය
28 වගන්තිය 
තොරතුරු නිලධරයකු විසින්, තොරතුරු ලබා ගැනීම සඳහා වන ඉල්ලීමක් ප්‍රතික්ෂේප කළ අවස්ථාවක දී, එම නිලධරයා විසින් එම ඉල්ලීම කළ පුරවැසියා වෙත 25 (1) වගන්තිය යටතේ යවනු ලැබීමට නියමිත සන්නිවේදනයේ පහත දැක්වෙන තොරතුරු නිශ්චිතව දන්වා යැවිය යුතු ය
-

(අ) එම ඉල්ලීම ප්‍රතික්ෂේප කිරීමට හේතු වූ කරුණු
සහ

(ආ) මෙම පනතේ 32 වන වගන්තිය යටතේ එම ප්‍රතික්ෂේප කිරීමට එරෙහිව අභියාචනයක් යොමු කළ හැක්කේ කවර කාලසීමාවක් ඇතුළත ද යන්න සහ එම අභියාචනය යොමු කළ හැක්කේ කවර තැනැත්තකු වෙත ද යන්න
29 වගන්තිය 
(1) යම් පුරවැසියකු විසින් තොරතුරු නිලධරයකුගෙන් ඉල්ලා ඇති තොරතුරු, තුන්වන පාර්ශවයකට අදාළ හෝ තුන්වන පාර්ශවයක් විසින් සපයන ලද අවස්ථාවක දී සහ එම තොරතුරු සපයනු ලබන අවස්ථාවේ දී එය රහසිගත තොරතුරක් වශයෙන් සලකනු ලැබූ අවස්ථාවක, තොරතුරු සැපයීමේ නිලධරයා විසින් එම ඉල්ලීම ලැබීමෙන් දින හතක් ඇතුළත දී, එම තොරතුරු හෙළිදරව් කිරීමට පක්ෂව හෝ විරුද්ධව එකී තුන්වන පාර්ශවය විසින් නිවේදන ලැබී දි්න හතක කාලයක් ඇතුළත නියෝජන ඉදිරිපත් කරන ලෙස ලිඛිත නිවේදනයක් නිකුත් කිරීම මගින් එකී තුන්වන පාර්ශවය වෙත ආරාධනා කරනු ලැබිය යුතු ය
(2) තොරතුරු නිලධරයකු විසින්, තුන්වන පාර්ශවයකට අදාළ හෝ තුන්වන පාර්ශවයක් විසින් සපයා ඇති තොරතුරක් හෙළිදරව් කිරීම සඳහා වන ඉල්ලීමක් සම්බන්ධයෙන් තීරණයක් ගනු ලැබීමේ ඳී, (1) වන උපවගන්තිය යටතේ එම තුන්වන පාර්ශවය විසින් කරන ලද නියෝජනය සැලකිල්ලට ගත යුතු අතර, තුන්වන පාර්ශවය විසින් -

(අ) එම නිවේදනයට ප්‍රතිචාර දක්වනු නොලබන අවස්ථාවක ඳී, ඒ ඉල්ලා සිටිනු ලබන තොරතුරු හෙළිදරව් කළ යුතු ය
(ආ) එම නිවේදනයට ප්‍රතිචාර දක්වා ඒ ඉල්ලා ඇති තොරතුරු හෙළිදරව් කිරීමට එකඟ වී ඇති අවස්ථාවක දී, එම තොරතුරු හෙළිදරව් කළ යුතු ය
(ඇ) එම නිවේදනයට ප්‍රතිචාර දක්වා, ඒ ඉල්ලා ඇති තොරතුරු හෙළිදරව් කිරීම ප්‍රතික්ෂේප කරනු ලබන අවස්ථාවක දී, ඉල්ලා සිටිනු ලබන තොරතුරු වෙත ප්‍රවේශ වීම ප්‍රතික්ෂේප කරනු ලැබිය යුතු ය
එසේ වුව ද, අදාළ තොරතුරු මුදා හැරීම, එම තොරතුරු හෙළිදරව් නොකිරීමේ පුද්ගලික බැඳියාවට, වඩා වැදගත්කමින් වැඩිවන අවස්ථාවක දී ඉල්ලීම කරනු ලබන පුරවැසියා විසින් තත්කාර්ය සඳහා කරනු ලබන ඉල්ලීමක් මත, කොමිෂන් සභාව විසින්, තෙවන පාර්ශවයක් විසින් එම අනාවරණය කිරීමට එරෙහිව ඉදිරිපත් කරනු ලබන යම් විරෝධතා නොතකා ප්‍රශ්නගත තොරතුරු අනාවරණය කරන ලෙස විධාන කරනු ලැබිය හැකි ය
30 වගන්තිය 
මේ පනත යටතේ තොරතුරු නිලධරයකුට නියම කරනු ලැබූ හෝ පවරනු ලැබූ කර්තව්‍යක් හෝ බලයක් ඉටු කිරීමේ දී හෝ ක්‍රියාත්මක කිරීමේ දී, එම නිලධරයා සද්භාචයෙන් කරන ලද කවර වූ ක්‍රියාවක් හේතුකොටගෙන ඒ පොදු අධිකාරිය හෝ ඒ පොදු අධිකාරියේ තොරතුරු නිලධරයා හෝ වෙනත් යම් නිලධරයකු හෝ කිසිදු සිවිල් හෝ අපරාධ වගකීමකට යටත් නොවිය යුතු ය
VI වන කොටස 
(ප්‍රතික්ෂේප කිරිම්වලට එරෙහි වූ අභියාචනා)

31 වගන්තිය 
(1) (අ) තොරතුරු ඉල්ලීම සඳහා කරන ලද යම් ඉල්ලීමක් භාර ගැනීම ප්‍රතික්ෂේප කිරීම
(ආ) 5 වන වගන්තිය යටතේ ප්‍රදානය කිරීමෙන් මුක්ත කර ඇති තොරතුරු හේතුවෙන් යම් තොරතුරක් වෙත ප්‍රවේශ වීම සඳහා අවස්ථාව ලබා දීම ප්‍රතික්ෂේප කිරීම
(ඇ) මේ පනත මගින් නිශ්චිතව දක්චා ඇති කාලසීමාවන්ට අනුකූල නොවීම
(ඈ) සම්පූර්ණ නොවූ, නොමග යවන හෝ සාවද්‍ය තොරතුරු ප්‍රදානය කිරීම
(ඉ) වැඩිපුර ගාස්තු අයකිරීම
(ඊ) ඉල්ලා සිටිනු ලබන ආකෘතියෙන් තොරතුරු සැපයීමට තොරතුරු නිලධරයා විසින් ප්‍රතික්ෂේප කිරිම
(උ) එම තොරතුරු වෙත එම පුරවැසියා ප්‍රවේශවීම වැළැක්වීම සඳහා එම තොරතුරු විකෘතිකර, විනාශකර හෝ අස්ථානගතකර ඇති බවට එම තොරතුරු ඉල්ලා සිටිනු ලබන පුරවැසියා හට සාධාරණ හේතු පැවතීම,

මත අතෘප්තියට පත්වන යම් පුරවැසියකු විසින්, අවස්ථානෝචිත පරිඳි එම ප්‍රතික්ෂේප කිරීම, ක්‍රියාව හෝ අභියාචනයක් කිරීම සඳහා හේතු පවතින බව දැනගත් ඳින සිට ඳින දාහතරක කාලයක් ඇතුළත නම් කළ නිලධරයා වෙත අභියාචනයක් ඉදිරිපත් කරනු ලැබිය හැකි ය
එසේ වුව ද අභියාචකට පාලනය කළ නොහැකි හේතුවක් නිසා අභියාචනය ගොනු කිරීමෙන් අභියාචක වළක්වා ඇති බවට නම් කළ නිලධරයා සැහීමට පත් වේ නම් පමණක් ඳින දාහතරක කාලසීමාව අවසන්වීමෙන් පසුව ඔහු හෝ ඇය විසින් එම අභියාචනය පිළිගනු ලැබිය හැකි ය
(2) නම් කළ නිලධරයා විසින්, ඕනෑම අවස්ථාවක දී, එසේ වුවත් වැඩකරන දින තුනක කාලයක් ඇතුළත, අභියාචනය කරනු ලබන පුරවැසියා වෙත එම අභියාචනය භාර ගැනීමේ දී, කුවිතාන්සියක් නිකුත් කළ යුතු ය
(3) නම් කළ නිලධරයා විසින් (1) වන උපවගන්තිය යටතේ සඳහන් කර ඇති යම් අභියාචනයක් පිළිබඳ තීරණය, එම අභියාචනය ලැබී සති තුනක කාලයක් ඇතුළත ලබාදිය යුතු අතර, ඒ සඳහා වූ නිශ්චිත පදනම ඇතුළුව එම තීරණය සඳහා වූ හේතු ද දැක්විය යුතු ය
(4) (1) වන උපවගන්තිය යටතේ අභියාචනයක් ඉදිරිපත් කිරීම සඳහා වූ යම් පුරවැසියකුගේ අයිතිවාසිකම, කොමිෂන් සභාව වෙත ඔහු හෝ ඇය විසින් ඉල්ලීමක් ඉදිරිපත් කිරීමේ අයිතිවාසිකමට අගතිගාමී නොවිය යුතු ය
(5) අභියාචනය ඉදිරිපත් කරනු ලබන පුරවැසියා විසින් (1) වන උපවගන්තියේ සඳහන් කාලසීමාව ඇතුළත එම අභියාචනය ඉදිරිපත් කිරීමට අපොහොසත් වීම පිළිබඳ සාධාරණ හේතු ඉදිරිපත් කර ඇති අවස්ථාවක දී, නම් කළ නිලධරයා විසින් ස්චකීය අභිමතය පරිදි එම ප්‍රමාදය නොසලකමින් අභියාචනය චිභාග කරනු ලැබිය හැකි ය
32 වගන්තිය 
(1) (අ) 31(1) වගන්තිය යටතේ වන අභියාචනයක් සම්බන්ධයෙන් කරන ලද තීරණයෙන් අගතියට පත් යම් තැනැත්තකු විසින්, එම තීරණය සන්නිවේදනය කිරීමෙන් මාස දෙකක් ඇතුළත දී, හෝ

(ආ) 31(3) වගන්තිය යටතේ නිශ්චිතව දක්වා ඇති කාලය ඇතුළත තීරණයක් ලබා දිය යුතු යම් අභියාචනයකට තීරණය ලබා ගැනීමට නොහැකි වීමෙන් අගතියට පත් යම් තැනැත්තකු විසින්, එසේ නිශ්චිතව දක්ව ඇති කාලය ඉකුත් වීමෙන් මාස දෙකක් ඇතුළත ඳී,

එම තීරණයට හෝ තීරණය ලබා ගැනීමට නොහැකි වීමට එරෙහිව කොමිෂන් සභාවට අභියාචනා කළ හැකි අතර, කොමිෂන් සභාව විසින්, එම අභියාචනය ලැබීමෙන් දින තිහක් ඇතුළත අභියාචනා කොට ඇත්තේ කවර තීන්දුවකට එරෙහිව ද එම තීරණය ස්ථිර කිරීම, වෙනස් කිරීම, හෝ ප්‍රතිවර්තනය කිරීම කළ හැකි අතර, එම ඉල්ලීම අවශ්‍ය කටයුතු සඳහා අදාළ තොරතුරු නිලධරයාට නැවතත් යැවිය හැකි ය
(2) අභියාචකට පාලනය කළ නොහැකි හේතුවක් නිසා නියමිත කාලයේ දී අභියාචන ගොනු කිරීමෙන් අභියාචක වළක්වා ඇති බවට කොමිෂන් සභාව සෑහීමට පත්වේ නම්, එම මාස දෙකක කාලය අවසන් වීමෙන් පසුව කොමිෂන් සභාව විසින් අභියාචනය භාරගනු ලැබිය හැකිය
(3) කොමිෂන් සභාව විසින් අභියාචක වෙත, තොරතුරු නිලධරයා වෙත සහ අදාළ අධිකාරිය වෙත ස්වකීය තීරණ සඳහා වූ හේතු ලිඛිතච ඉදිරිපත් කරනු ලැබිය යුතු ය
(4) අභියාචනයක් ඉදිරිපත්කර ඇති අවස්ථාවක දී, ඉල්ලීමක් සකස් කිරීමේ දී පනතට එකඟව ක්‍රියාකර ඇති බව පෙන්වාදීම සඳහා වූ ඔප්පු කිරිමේ භාරය පොදු අධිකාරිය වෙත පැවරී ඇත්තේ ය
33 වගන්තිය 
අතෘප්තියට පත් පාර්ශවය විසින් අවස්ථානෝචිත පරිඳි, 31 වන වගන්තිය හෝ 32 වන වගන්තිය යටතේ යම් හේතුවක් මත අභියාචනයක් ඉදිරිපත් කිරීමට අපොහොසත් වන අවස්ථාවක දී, අගතියට පත් පාර්ශවය විසින් ලිඛිතව නිසි පරිදි බලය පවරනු ලබන වෙනත් යම් තැනැත්තකු මාර්ගයෙන් එම අභියාචනය යොමු කළ හැකි ය
34 වගන්තිය 
(1) 32 වන වගන්තිය යටතේ කොමිෂන් සභාව විසින් දෙන ලද තීරණයකින් අතෘප්තියට පත් යම් පුරවැසියකු හෝ පොදු අධිකාරියක් විසින්, ඒ තීරණයට එරෙහිව, එම තීරණය එකී පුරවැසියාට හෝ පොදු අධිකාරිය වෙත දැනුම් දෙනු ලැබූ දිනයේ සිට මාසයක් ඇතුළත අභියාචනාධිකරණය වෙත අභියාචනයක් ඉදිරිපත් කරනු ලැබිය හැකි ය
(2) මේ වගන්තිය යටතේ යම් අභියාචනයකට අදාළව ආණ්ඩුක්‍රම ව්‍යවස්ථාවේ 136 වන ව්‍යවස්ථාව යටතේ රීති සාදනු ලබන තෙක්, අභියාචනාධිකරණයට ප්‍රතිශෝධන මාර්ගයෙන් ඉදිරිපත් කරනු ලබන ඉල්ලීමකට අදාළව එම ව්‍යවස්ථාව යටතේ සාදනු ලබන රීති, මේ වගන්තියේ (1) වන උපවගන්තිය යටතේ කරන ලද සෑම අභියාචනයක් සම්බන්ධයෙන් ම අදාළ කර ගනු ලැබිය යුතු ය
VII වන කොටස 
(සාමාන්‍ය)

35 වගන්තිය 
යම් තැනැත්තකුට කවර හෝ ආකාරයකින් බලපාන තීරණයක් ලබා දෙන යම් පොදු අධිකාරියක සෑම නිලධරයකුම, අදාළ තැනැත්තා විසින් තත්කාර්ය සඳහා කරනු ලබන ඉල්ලීමක දී, එම තීරණයට එළඹීම සඳහා වූ හේතු එම තැනැත්තාට ලිඛිතව හෙළිදරව් කළ යුතු ය
36 වගන්තිය 
මේ පනතේ කිසිවක් මගින්, නීතියට එකඟව යථා පරිඳි ක්‍රියා කිරීමේ දී යම් තොරතුරු දරන්නන් විසින් තොරතුරු ප්‍රසිද්ධ කිරීමෙන් හෝ තොරතුරු වෙත ප්‍රවේශය ලබා දීමෙන් හෝ යම් තැනැත්තකු විසින් තොරතුරු සෙවීමෙන් සහ තොරතුරු ලබාගැනීමෙන්, වැළැක්වීමක් හෝ අධෛර්යමත් කිරීමක් සිදුවන බව අදහස් නොවිය යුතු ය
37 වගන්තිය 
(1) අවශ්‍ය යයි කොමිෂන් සභාච සලකන පරිදි නොයෙක් විට, එහෙත් එක් ලිත් වර්ෂයකට යටත් පිරිසෙයින් එක් වාර්තාවක් පිළියෙල වන සේ, කොමිෂන් සභාව විසින් එහි කටයුතු පිළිබඳ වාර්තා පිළියෙල කළ යුතු ය
එසේ පිළියෙල කරනු ලබන සෑම වාර්තාවක ම පිටපතක් කොමිෂන් සභාව විසින් පාර්ලිමේන්තුවේ සභාගත කිරීමට පාර්ලිමේන්තුව වෙත ප්‍රේෂණය කළ යුතු අතර, එක් එක් වාර්තාවේ පිටපතක් ජනාධිපතිවරයාට ද යැවිය යුතු ය
(2) (1) වන උපවගන්තිය යටතේ සකස් කරන ලද වාර්තාවේ පිටපතක් පාර්ලිමේන්තුවට ඉදිරිපත් කිරීමෙන් සති දෙකක් ඇතුළත දී, කොමිෂන් සභා කාර්යාලයේ දී මහජන පරීක්ෂාව සඳහා තැබීමට සැලැස්චිය යුතු අතර, හැකි සෑම අවස්ථාවක දී ම එහි පිටපතක් කොමිෂන් සභාවේ වෙබ් අඩවියෙන් ලබා ගැනීමට සැලැස්විය යුතු ය
38 වගන්තිය 
(1) (අ) යම් තොරතුරු නිලධරයකු විසින් සිතාමතාම -

i) යම් පුරවැසියකුගේ තොරතුරු ලබා ගැනීම සඳහා වූ ඉල්ලීමක් ලබා ගැනීම ප්‍රතික්ෂේප කරන අවස්ථාවක දී
ii) ප්‍රතික්ෂේප කිරීම පිළිබඳ හේතු දැන්වීමකින් තොරව තොරතුරු සඳහා වූ ඉල්ලීමක් ප්‍රතික්ෂේප කරන අවස්ථාවක දී
iii) 14 (ඉ) වගන්තියේ ගාස්තු උපලේඛනය උල්ලංඝනය කරමින් ඉහළ ගාස්තු නිර්දිෂ්ඨ කරනු ලබන අවස්ථාවක දී
iv) මෙම පනතේ විධිවිනවලට අනුකූලව ඉල්ලීමක් සම්බන්ධයෙන් කටයුතු කිරීමට අපොහොසත් වන අවස්ථාවක දී
හෝ

(ආ) යම් නම් කළ නිලධරයකු විසින් සිතාමතාම -

i) මේ පනතේ 5 වන වගන්තියේ සඳහන් හේතුවක් මත හැර, වෙනත් යම් හේතුවක් නිසා 31 වන වගන්තිය යටතේ ඉදිරිපත් කරන ලද යම් අභියාචනයක් ප්‍රතික්ෂේප කරනු ලබන අවස්ථාවක දී
හෝ

ii) 31 (3) වගන්තිය යටතේ නිශ්චිතව දක්චා ඇති කාලසීමාව ඇතුළත, සිදුකරන ලද අභියාචනයක් පිළිබඳ තීරණයක් ලබා දීමට කිසිදු සාධාරණ හේතුවක් නොමැතිව පැහැර හැරීම සිදුකරනු ලබන අවස්ථාවක දී,

කොමිෂන් සභාව විසින් එම කරුණ පිළිබඳව නිසි විනය බලධරයාගේ දැන ගැනීම සඳහා ඉදිරිපත් කළ යුතු ය
(2) අදාළ විනය බලධරයා විසින් එම අධිකාරිය වෙත යොමු කරන ලද යම් කරුණක් සම්බන්ධයෙන් ගන්නා ලද ක්‍රියාමාර්ග පිළිබඳව මාසයක කාලයක් ඇතුළත කොමිෂන් සභාව වෙත දැනුම් දිය යුතු ය
39 වගන්තිය 
(1) (අ) තොරතුරු සැපයීම සිතාමතා අවහිර කරනු ලබන හෝ චේතනාන්චිතච වැරදි සහගත, අසම්පූර්ණ හෝ නිවැරදි නොවන තොරතුරු සපයනු ලබන
(ආ) එම පොදු අධිකාරියේ ඔහු හෝ ඇයගේ සේවා නියුක්තිය ක්‍රියාත්මක කිරීම හේතුවෙන් ලබා ගත් දැනුම හෝ තමා වෙත ප්‍රවේශයක් ඇති, තොරතුරු චේතනාන්විතව් විනාශ කරනු ලබන, අවලංගු කරනු ලබන, වෙනස් කරනු ලබන හෝ පූර්ණ හෝ අර්ධ වශයෙන් චසන් කරනු ලබන
හෝ

(ඇ) කොමිෂන් සභාව විසින් ඉල්ලා සිටීමේ දී කොමිෂන් සභාව ඉදිරියේ පෙනී සිටීම පැහැර හරිනු ලබන හෝ ප්‍රතික්ෂේප කරනු ලබන
(ඈ) කොමිෂන් සභාව ඉදිරියේ පෙනී සිට කොමිෂන් සභාව විසින් කරනු ලබන පරීක්ෂණ පැහැර හරිනු ලබන හෝ ප්‍රතික්ෂේප කරනු ලබන හෝ ඔහුගේ භුක්තියේ හෝ බලය යටතේ පවතින යම් තොරතුරු ඉදිරිපත් කිරීම පැහැර හරිනු ලබන හෝ ප්‍රතික්ෂේප කරනු ලබන හෝ දිවුරුම් දීම හෝ ප්‍රතිඥා දීම යටතේ චේතනාන්විතව සාවද්‍ය තොරතුරු සපයනු ලබන
(ඉ) කොමිෂන් සභාවේ තීරණයකට අනුකූලවීම පැහැර හරින හෝ ප්‍රතික්ෂේප කරන
(ඊ) මේ පනත මගින් කොමිෂන් සභාව වෙත පැවරි ඇති හෝ එම කොමිෂන් සභාවේ යම් නිලධරයකු හෝ සේවානියුක්තිකයකු වෙත පැවරි ඇති බලතල ක්‍රියාත්මක කිරිමේ දී, කොමිෂන් සභාව හෝ එහි යම් නිලධරයකු හෝ සේවානියුක්තිකයකු චළක්වන හෝ අවහිර කරනු ලබන
(උ) මෙම පනතේ 12 (7) වගන්තියේ විධිවිධාන උල්ලංඝනය වන ආකාරයට යම් තොරතුරක් හෙළිකරනු ලබන
සෑම තැනැත්තකු ම මේ පනත යටතේ වරදක් සිදු කරන අතර, මහේස්ත්‍රාත්වරයකු විසින් පවත්වනු ලබන ලඝු නඩු විභාගයකින් පසු වරදකරු කිරීමේ දී රුපියල් පනස්දහසක් නොඉක්මවන දඬ මුදලකට හෝ අවුරුදු දෙකක කාලයක් නොඉක්මවන බන්ධනාගාරගත කිරීමකට හෝ එම දඩය හා බන්ධනාගාරගත කිරීම යන දෙකටම එම තැනැත්තා යටත් විය යුතු ය
(2) 23 (3) වගන්තිය යටතේ තොරතුරු නිලධරයකු විසින් සහාය ඉල්ලා සිටියේ යම් නිලධරයකුගෙන් ද ඒ නිලධරයා විසින් සාධාරණ හේතුවක් නොමැතිව ඒ සහාය ලබා දීම පැහැර හරින විට, ඒ නිලධරයා මේ පනත යටතේ වරදක් සිදු කරනු ලබන අතර මහේස්ත්‍රාත්වරයා විසින් පවත්වනු ලබන ලඝු නඩු විභාගයකින් පසුව වරදකරු කරනු ලැබීමේ දී රුපියල් දසදහසක් නොඉක්මවන දඩයකට යටත් විය යුතු ය
(3) මේ වගන්තියේ (1) වන හෝ (2) වන උපවගන්තිවල සඳහන් කරන ලද යම් වරදක් සිදු කිරීම් වෙනුවෙන් පනවන ලද දඩය, මේ පනත යටතේ පනවන ලද කාර්යයක් කරගෙන යාම පැහැර හැරීම වෙනුවෙන්, විනය ක්‍රියා මාර්ගයක් ගැනීමට බලය පවරා ඇති අදාළ අධිකාරිය විසින් ඒ නිලධරයාට එරෙහිව ගනු ලැබිය හැකි යම් විනය ක්‍රියා මාර්ගයකට හානියක් නොවන අමතර දඩයක් විය යුතු ය
(4) මෙම පනත යටතේ අපරාධ නඩු පැවරිමක් කොමිෂන් සභාව විසින් ආරම්භ කළ යුතු ය
40 වගන්තිය 
යම් පොදු අධිකාරියක කිසිදු නිලධරයකු හෝ සේවා නියුක්තිකයකු වීම හේතුවෙන්, යම් නීතිමය හෝ වෙනත් බැඳීමකට යටත් වන යම් තැනැත්තකු, එම නීතිමය හෝ බැඳීම කුමක් වුවත් මේ පනත යටතේ නිදහස් කිරිමට හෝ හෙළිදරව් කිරීමට අවසර දෙනු ලබන යම් තොරතුරු, නිදහස් කිරීම හෝ හෙළිදරව් කිරීම සම්බන්ධයෙන් විනයානුකූල හෝ අන්‍යාකාර වූ යම් දඬුවමකට යටත් නොවිය යුතු ය
41 වගන්තිය 
(1) අමාත්‍යවරයා විසින් කොමිෂන් සභාව විමසා මේ පනත යටතේ නියම කිරීම අවශ්‍ය වන සියලු කාරණා සම්බන්ධයෙන් හෝ මේ පනතේ මූලධර්ම සහ විධිවිධාන බලාත්මක කිරිම සඳහා නියෝග සෑඳීමට අවශ්‍ය විය හැකි සියලු කාරණා සම්බන්ධයෙන් නියෝග සාදනු ලැබිය හැකි ය
(2) (1) වන උපවගන්තිය යටතේ සාදනු ලබන සෑම නියෝගයක් ම ගැසට් පත්‍රයේ පළ කරනු ලැබිය යුතු අතර, ඒ නියෝග එසේ පළ කරනු ලබන දිනයෙහි හෝ ඒ නියෝගයෙහි නිශ්චිතව සඳහන් කරනු ලැබිය හැකි වෙනත් යම් පසු දිනයක දී හෝ ක්‍රියාත්මක විය යුතු ය
(3) (1) වන උපවගන්තිය යටතේ සාදන ලද සැම නියෝගයක් ම, එය ගැසට් පත්‍රයේ පළ කළ පසු නොපමාව අනුමතය සඳහා පාර්ලිමේන්තුවට ඉදිරිපත් කළ යුතු අතර, එසේ අනුමත කරනු නොලබන යම් නියෝගයක් ඒ යටතේ කලින් කරන ලද කිසිවකට අගතියක් නොමැතිව එම අනනුමතයේ දින සිට පරිච්ඡින්න කළ සේ සලකනු ලැබිය යුතු ය
(4) යම් නියෝගයක එසේ පරිච්ඡින්න කරන ලදැයි සලකනු ලබන දිනය ගැසට් පත්‍රයේ පළ කරනු ලැබිය යුතු ය
42 වගන්තිය 
(1) කොමිෂන් සභාව විසින් පහත සඳහන් කාරණා සම්බන්ධයෙන් රිති සාදනු ලැබිය හැකි ය
-

(අ) කොමිෂන් සභාව වෙත අභියාචනයක් ඉදිරිපත් කළ යුතු ආකෘතිය සහ ආකාරය
(ආ) පරීක්ෂණයක් පැවැත්වීමේ දී අනුගමනය කළ යුතු කාර්ය පටිපාටිය
(ඇ) තොරතුරු සැපයීම සම්බන්ධයෙන් වූ ගාස්තු උපලේඛනය
(ඇ) 10 වන වගන්තිය යටතේ සකස් කළ යුතු වාර්තාවල ආකෘතිය
(2) මේ වගන්තිය යටතේ සාදන ලද කිසිදු රිතියක් අමාත්‍යවරයා විසින් අනුමත කර, ඒ අනුමතය පිළිබඳ නිවේදනය ගැසට් පත්‍රයේ පළකරනු ලබන තෙක් බලාත්මක නොවිය යුතු ය
43 වගන්තිය 
මේ පනතේ පද සම්බන්ධයෙන් අන්‍යාර්ථයක් අවශ්‍ය වුවහොත් මිස-

”පුරවැසියා” යන්නට, යම් ව්‍යවස්ථාපිත වූ හෝ ව්‍යවස්ථාපිත නොවූ මණ්ඩලයක සාමාජිකයන්ගෙන් හතරෙන් තුනකට නොඅඩු සංඛ්‍යාවක් පුරවැසියන් වන්නේ නම්, එවැනි මණ්ඩලයක් ඇතුළත් වේ
”නම් කළ නිලධරයා" යන්නෙන්, මෙම පනතේ 23 වන වගන්තිය යටතේ පත් කරනු ලැබ ඇති අභියාචන විභාග කිරීමේ නිලධරයකු අදහස් වේ
”උසස් අධ්‍යාපන ආයතනය" යන්නෙන්, 1978 අංක 16 දරන විශ්ව විද්‍යාල පනත මගින් පිහිටුවන ලද හෝ පිහිටුවන ලදැයි සලකන හෝ ඇති කරන ලද හෝ විශ්වවිද්‍යාල ප්‍රතිපාදන කොමිෂන් සභාව විසින් පිළිගනු ලැබූ හෝ වෙනත් යම් පනතක විධිවිධාන යටතේ පිහිටුවන ලද විශ්වවිද්‍යාලයක්, මණ්ඩපයක් හෝ විශ්වවිද්‍යාලයීය විද්‍යායතනයක් අදහස් වේ
”තොරතුරු” යන්නට, පහත සඳහන් ඒවායේ භෞතික ස්වරූපය හෝ ස්වභාවය නොසලකා, සටහන්, ලේඛන, සංදේශ, විද්‍යුත් තැපැල්, මත, උපදේශ, මාධ්‍ය නිවේදන, චක්‍රලේඛ, නියම, ලොග් පොත්, ගිවිසුම්, වාර්තා, ප්‍රවෘත්ති පත්‍ර, සාම්පල්, ආදර්ශක, හුවමාරු වන ලිපි, සංදේශ, නීති කෙටුම්පත්, පොත්, පිඹුරු, සිතියම්, චිත්‍ර, රූපසටහන්, රූපමය හෝ ප්‍රස්තාරමය වැඩ හෝ ඡායාරූප, සේයාපට, ක්ෂුද්‍ර සේයාපට, ශබ්ද පටිගත කිරීම්, වීඩියෝ පට, යන්ත්‍ර මගින් කියවිය හැකි වාර්තා, පරිගණක වාර්තා සහ වෙනත් ලේඛනගත ද්‍රව්‍ය, ඇතුළු යම් ආකාරයකින් ලේඛනගත කරන ද්‍රව්‍ය සහ ඒවායේ යම් පිටපත් ඇතුළත් වේ
”තොරතුරු නිලධරයා” යන්නෙන්, මේ පනතේ 23 වන වගන්තිය යටතේ පත් කරනු ලබන තොරතුරු සපයන නිලධරයකු අදහස් වේ
”පළාත් පාලන ආයතනය" යන්නෙන්, මහා නගර සභාවක්, නගර සභාවක් හෝ ප්‍රාදේශීය සභාවක් අදහස් වන අතර, එවැනි යම් සභාවක් මගින් ක්‍රියාත්මක කරනු ලබන, කරනු ලබන සහ ඉටු කරනු ලබන බලතල, කාර්ය සහ කර්තව්‍යවලට අනුරුපි හෝ සමාන බලතල, කාර්ය සහ කර්තව්‍ය ක්‍රියාත්මක කිරීම, කිරීම සහ ඉටු කිරීම සඳහා යම් නීතියක් යටතේ ඇති කරනු ලබන හෝ පිහිටුවනු ලබන යම් අධිකාරියක් ද අදහස් වේ
"රාජ්‍ය නොවන සංවිධාන" යන්නෙන්, ස්වේච්ඡා පදනම මත පුද්ගල කණ්ඩායමක් විසින් ඇතිකරන ලද, රජයෙන් හෝ ජාත්‍යන්තර සංවිධානවලින් සෘජුව හෝ වක්‍රව අරමුදල් ලැබෙන, රාජ්‍ය නොවන ආකාරයේ සංවිධාන අදහස් වේ
"පොදු අධිකාරිය" යන්නෙන් -

(අ) ආණ්ඩුවේ අමාත්‍යාංශයක්
(ආ) ආණ්ඩුක්‍රම ව්‍යවස්ථාව හෝ (ඉ) ඡේදය යටතේ නිශ්චිතව දක්වා ඇති ප්‍රමාණයට හැර 2007 අංක 7 දරන සමාගම් පනත හැර යම් ලිඛිත නීතියක්, හෝ පළාත් සභාවක ප්‍රඥප්තියක් මගින් හෝ යටතේ පිහිටුවන ලද යම් මණ්ඩලයක් හෝ කාර්යාලයක්
(ඇ) ආණ්ඩුවේ දෙපාර්තමේන්තුවක්
(ඈ) රාජ්‍ය සංස්ථාවක්
(ඉ) සිය කොටස්වලින් සියයට විසිපහක් හෝ ඉන් චැඩි ප්‍රමාණයක් හෝ අන්‍යාකාරයකින් පාලන අයිතියක් ඇති රජය හෝ රාජ්‍ය සංස්ථාවක් හෝ රජය සහ රාජ්‍ය සංස්ථාවක් එකතුව දරනු ලබන 2007 අංක 7 දරන සමාගම් පනත යටතේ සංස්ථාගත කරන ලද සමාගමක්
(ඊ) පළාත් පාලන ආයතනයක්
(උ) ආණ්ඩුව හෝ එහි නියෝජ්‍යායතනයක හෝ පළාත් පාලන ආයතනයක කොන්ත්‍රාත්තුවක්, හවුල් ව්‍යාපාරයක්, ගිවිසුමක් හෝ බලපත්‍රයක් යටතේ ව්‍යවස්ථාපිත හෝ පොදු කර්තව්‍යක් ඉටුකරන එහෙත් ඒ ව්‍යවස්ථාපිත හෝ පොදු කර්තව්‍යයන්ගෙන් හෝ පොදු සේවාවන්ගෙන් ආවරණය වූ ක්‍රියාකාරකම් ප්‍රමාණයකට පමණක් සීමා වූ පෞද්ගලික හිමිකාරීත්වයක් හෝ සංවිධානයක්
(ඌ) පළාත් සභාවක් විසින් පිහිටුවන ලද හෝ ඇති කරන ලද යම් දෙපාර්තමේන්තුවක් හෝ වෙනත් අධිකාරියක් හෝ ආයතනයක්
(එ) මහජනතාව වෙත සේවයක් ලබාදෙනු ලබන සහ ඉල්ලා සිටින ලද තොරතුරු මහජනතාව වෙත ලබාදෙනු ලබන සේවයට අදාළ වනතාක් දුරට ආණ්ඩුව හෝ යම් දෙපාර්තමේන්තුවක් හෝ පළාත් සභාවක් මගින් පිහිටුවන ලද හෝ ඇතිකරන ලද වෙනත් අධිකාරියක් හෝ විදේශීය ආණ්ඩුවක් හෝ ජාත්‍යන්තර සංවිධානයක් මගින් සැලකිය යුතු ප්‍රමාණයේ අරමුදල් සපයනු ලබන රාජ්‍ය නොවන සංවිධාන
(ඒ) යම් ලිඛිත නීතියක් යටතේ පිහිටුවනු ලබන, හඳුනාගනු ලබන හෝ බලපත්‍රයක් ලබා දෙනු ලබන හෝ රජය මගින් හෝ රාජ්‍ය සංස්ථාවක් මගින් හෝ පළාත් සභා ප්‍රඥප්තියක් යටතේ පිහිටුවනු ලබන හා ඇති කරනු ලබන යම් ව්‍යවස්ථාපිත මණ්ඩලයක් මගින් පූර්ණ වශයෙන් හෝ අර්ධ වශයෙන් මුල්‍යාධාර සපයන පෞද්ගලික විශ්වවිද්‍යාල සහ වෘත්තීය ආයතන ඇතුළු උසස් අධ්‍යාපන ආයතන
(ඔ) යම් ලිඛිත නීතියක් යටතේ පිහිටුවනු ලබන, පිළිගනු ලබන හෝ බලපත්‍රයක් ලබා දෙනු ලබන හෝ රජය මගින් හෝ රාජ්‍ය සංස්ථාවක් මගින් හෝ පළාත් සභා ප්‍රඥප්තියක් යටතේ පිහිටුවනු ලබන හා ඇති කරනු ලබන යම් ව්‍යවස්ථාපිත මණ්ඩලයක් මගින් පූර්ණ වශයෙන් හෝ අර්ධ වශයෙන් මුල්‍යාධාර සපයන වෘත්තීය හෝ කාර්මික අධ්‍යාපනය ලබා දෙන ආයතන ඇතුළු පුද්ගලික අධ්‍යාපන ආයතන
(ඕ) යුක්තිය පසිඳලීම සඳහා ඇති කොට පිහිටුවන ලද අධිකරණ, විනිශ්චය අධිකරණ හා ආයතන, 

අදහස් වේ
44 වගන්තිය 
මේ පනතේ සිංහල සහ දෙමළ භාෂා පාඨ අතර, යම් අනුනුකූලතාවයක් ඇතිවුවහොත්, එවිට, සිංහල භාෂා පාඨය බලපැවැත්විය යුතු ය
උපලේඛනය 
(කොමිෂන් සභාවේ සාමාජිකයන්ට අදාළ වන විධිවිධාන)

(1) කොමිෂන් සභාවේ සාමාජිකයකු -

(අ) ජනාධිපතිවරයා අමතා යවනු ලබන ලිපියකින් ඔහුගේ හෝ ඇයගේ ධුරයෙන් කලින් ඉල්ලා අස්වූ අවස්ථාවක දී
(ආ) ජනාධිපතිවරයා විසින් ධුරයෙන් ඉවත් කරන අවස්ථාවක දී
(ඇ) අධිකරණය විසින් වරදකරුවකු කරනු ලැබී ඇති අවස්ථාවක ඳී
(ඈ) කොමිෂන් සභාවෙන් කලින් නිවාඩු ලබා ගැනීමකින් තොරව කොමිෂන් යභාවේ අනුක්‍රමික රැස්වීම් තුනකට ඔහු හෝ ඇය නොපැමිණ සිටීමෙන් ධුරය හැරගියා සේ සලකන අවස්ථාවක දී
හෝ

(ඉ) ධුරය දරන කාල සීමාව තුළදී ඔහුගේ ධුරයේ කාර්යට පරිබාහිරව යම් රැකියාවක නිරත වන අවස්ථාවක දී, ඔහුගේ සාමාජිකත්වය අවසන් විය යුතු ය
(2) කොමිෂන් සභාවේ සාමාජිකයකු -

(අ) යම් කායික දුබලතාවයක් හෝ සිහිවිකලභාවයක් හේතුවෙන් ඔහුගේ හෝ ඇයගේ කාර්යයන් ඉටු කිරීමට ස්ථීර වශයෙන් නොහැකි අවස්ථාවක දී
(ආ) චරිත දූෂණය මත ඔහු හෝ ඇයගේ රාජකාරි ඉටුකිරීමට සුදුසු තත්වයක නොමැති අවස්ථාවක දී
හෝ

(ඇ) නිසි බලය ඇති අධිකරණයක් විසින් යම් වරදකට වරදකරු කර ඇති අවස්ථාවක දී,

ඒ සාමාජිකයා ජනාධිපතිවරයා විසින් ආණ්ඩුක්‍රම ව්‍යවස්ථා සභාව විමසා ධුරයෙන් ඉවත් කරනු ලැබිය හැකි ය
(3) කොමිෂන් සභාවේ සභාපතිවරයා හෝ වෙනත් යම් සාමාජිකයකු විසින් ජනාධිපතිවරයා අමතා තත්කාර්ය සඳහා යවනු ලබන ලිපියක් මගින් ඒ ධුරයෙන් ඉල්ලා අස්විය හැකි අතර, ඒ ඉල්ලා අස්වීම ජනාධිපතිවරයා විසින් ලිඛිතව පිළිගන්නා දිනයේ සිට බලාත්මක විය යුතු ය
(4) කොමිෂන් සභාවේ යම් සාමාජිකයකුගේ ධුරය හිස්වන අවස්ථාවක දී, ජනාධිපතිවරයා විසින් 12 (1) වගන්තියේ සඳහන් කාර්ය පටිපාටිය අනුගමනය කළ යුතු අතර, වෙනත් තැනැත්තකු ඔහු අනුප්‍රාප්ත වන සාමාජිකයාගේ ධුර කාලයෙන් ඉකුත් නොවී ඇති කාලය සදහා ධුරය දැරීමට පත්කරනු ලැබිය යුතු ය
(5) (අ) කොමිෂන් සභාවේ යාමාජිකයකු අසනීපයක්, ශ්‍රී ලංකාවෙන් බැහැරව සිටීම හෝ වෙනත් යම් හේතුවක් නිසා ඔහුගේ හෝ ඇයගේ කාර්යයන් ඉටු කිරීමට තාවකාලිකව නොහැකිවන අවස්ථාවක දී, ජනාධිපතිවරයා විසින් ආණ්ඩුක්‍රම ව්‍යවස්ථා සභාවේ නිර්දේශය මත ඒ සාමාජිකයා වෙනුවට ක්‍රියාකිරීමට ඔහු හෝ ඇය නොපැමිණි කාලය සඳහා වෙනත් තැනැත්තකු පත්කරනු ලැබිය හැකි ය
(ආ) කොමිෂන් සභාවේ සභාපතිවරයා අසනීපයක්, ශ්‍රී ලංකාවෙන් බැහැරව සිටීම හෝ වෙනත් යම් හේතුවක් නියා ඔහුගේ හෝ ඇයගේ කාර්යයන් ඉටු කිරීමට තාවකාලිකව නොහැකිවන අවස්ථාවක දී, ජනාධිපතිවරයා විසින් ඒ සභාපතිවරයා නැති විට, සභාපතිවරයා වෙනුවෙන් ක්‍රියාකිරීමට කොමිෂන් සභාවේ වෙනත් යම් සාමාජිකයකු පත්කරනු ලැබිය යුතු ය
(6) කොමිෂන් සභාවේ සාමාජිකයන්ට මුදල් විෂයයභාර අමාත්‍යවරයා විසින් තීරණය කරනු ලැබිය යුතු පරිදි යම් පාරිශ්‍රමිකයක් ගෙවනු ලැබිය යුතු ය
(7) (අ) කොමිෂන් සභාව සෑම මසක දී ම යටත් පිරිසෙයින් එක් වරක් හෝ අවශ්‍ය පරිදි වාර ගණනක් රැස්විය යුතු ය
(ආ) මණ්ඩලයේ යම් රැස්වීමක ගණපූරණය සාමාජිකයන් තුන් දෙනෙකු විය යුතු ය
(ඇ) කොමිෂන් සභාවේ සියලු රැස්වීම්වල මුලසුන කොමිෂන් යභාවේ සභාපතිවරයා දැරිය යුතු අතර, එවැනි යම් රැස්වීමකට සභාපතිවරයා පැමිණ නොමැති අවස්ථාවක දී, පැමිණ සිටින සාමාජිකයන් විසින් ඔවුන් අතරින් යම් සාමාජිකයකු ඒ රැස්වීමේ මුලසුන දැරීම සඳහා තෝරා ගත යුතු ය
(ඈ) කොමිෂන් සභාවේ යම් රැස්වීමක දී සභාපතිවරයාට හෝ මුලසුන දරන යම් තැනැත්තකුට තමාගේ ඡන්දයට අමතරව තීරක ඡන්දයක් හිමි විය යුතු ය
(ඉ) කොමිෂන් සභාව විසින් එහි රැස්වීම් පැවැත්වීම සහ රැස්වීමේ කටයුතු සම්බන්ධයෙන් වූ කාර්ය පටිපාටිය විධිමත් කරනු ලැබිය යුතු ය
(8) කොමිෂන් යභාවේ මුද්‍රාව -

(අ) කොමිෂන් සභාව විසින් කලින් කලට නිශ්චය කරනු ලබන ආකාරයට විය යුතු ය
(ආ) කොමිෂන් සභාව විසින් නිශ්චය කරනු ලබන යම් තැනැත්තකු භාරයේ තිබිය යුතු ය
(ඇ) කොමිෂන් සභාව චිසින් නිශ්චය කරනු ලැබිය හැකි යම් ආකාරයකින් වෙනස් කරනු ලැබිය හැකි ය
සහ

(ඈ) කොමිෂන් සභාවේ සභාපනිවරයා සහ වෙනත් එක් සාමාජිකයකු ඉදිරිපිට ඳී මිස කිසිදු සාධන පත්‍රයකට නොතැබිය යුතු අතර ඒ දෙදෙනා විසින් තමන් පැමිණ සිටි බවට සාක්ෂි වශයෙන් එකී සාධන පත්‍රයෙහි අත්සන් කළ යුතු ය
'ජම්බුද්වීප (, , පාලි
ජම්බුදීප) යනු ඉන්දියානු ආගම්වල සඳහන් වන දාර්ශනික කලාපය කි
ආශ්‍රිත
 දඹදිව
 ඉන්දියාව

සටහන්
හෙට්ටිපොල (), කුරුණෑගල දිස්ත්‍රික්කයේ පිහිටි නගරයකි
මූලාශ්‍ර

Populated places in North Western Province, Sri Lanka
Populated places in Kurunegala District
කුරුණෑගල
ගෝනුස්සා සහ මැඩියා යනු, තමන්ට එයින් කිසියම් හොඳක් නොවුනද, අනුන්ට රිදවීමෙන් වැලකීමට දුෂ්ට පුද්ගලයන්ට නොහැකි බව දැක්වෙන සත්ත්ව උපමාකතාවකි
මෙම උපමා කතාව, 20වන සියවසෙහි මුල් භාගයෙහිදී රුසියාවෙහිදී සම්භවය වූ බවට සැලකෙයි
කථා සාරාංශය
ගෝනුස්සෙකුට ගංගාවක් තරණය කිරීමට අවශ්‍ය වුවද, පිහිනීමට නොහැකි බැවින්, තමන් එගොඩට රැගෙන යන ලෙසට මැඩියෙකුගෙන් ඉල්ලයි
ගෝනුස්සා තමන්ට දෂ්ට කරතැයි යන බියෙන් මැඩියා මෙයට පැකිලුනත්, ගංගාව මැදදී මැඩියා මිය ගියොත් තමන්ද ගිලෙන බව දක්වන ගෝනුස්සා තමන් එසේ නොකරන බවට පොරොන්දු වෙයි
මෙම තර්කය ප්‍රඥාගෝචර බවට සලකන මැඩියා, ගෝනුස්සා ප්‍රවාහනය කිරීමට එකඟ වෙයි
ගංගාව මධ්‍යයෙහිදී, කෙසේවෙතත් ගෝනුස්සා විසින් මැඩියා හට දෂ්ට කිරීමෙන් දෙදෙනම විනාශයට පත් වෙති
අවසන් ප්‍රතිඵලය දැන දැනත් තමනට දෂ්ට කලේ කිමදැයි මරණාභිමුඛ මැඩියා විමසූ විට ගෝනුස්සාගේ පිළිතුර වූයේ
"මට සමාවන්න, එම ආව්ගයෙන් මිදීමට මට නොහැකි විය
එය මගේ ස්වභාවයයි
" <ref> ද හන්ටර් ඔෆ් ද පමීර්ස් සහ මිස්ටර්
ආකඩින් ඇතුළු මූලාශ්‍ර කිහිපයකින් භාෂ්‍යය කෙරිණි
මිස්ටර් ආකඩින් චිත්‍රපටය විසින් "ස්වභාවය" යන වචනය වෙනුවට "චරිතය" යන වචනය භාවිතා කරයි
මෙම කථාවෙහි රුසියානු අනුවාද විසින් "характер" (කරක්ටර්) යන වචනය භාවිතා කිරීමට පෙළඹීමක් ඇත
</ref>

 පූර්වධාවක
ගෝනුස්සා සහ ඉබ්බා

මෙම උපමා කතාවට පූර්වධාවකයක් ලෙස සිතිය හැක්කක් වන්නේ පර්සියානු උපමා කතාවක් වන ගෝනුස්සා සහ ඉබ්බා'' යන්නයි

අධෝසටහන්

යුරෝපියානු ජනකතා
උපමාකතා
කුණුහාපර යනු අප කියනා අසභ්‍ය (නරක) වචනයි
The New International Encyclopedia යනු Dodd, Mead and Company මගින් 1902 දී මුල්වරට ප්‍රකාශයට පත් කළ ඇමෙරිකානු විශ්වකෝෂයකි
එය International Cyclopaedia (1884) පාදක කොටගෙන ලියැවුණ අතර 1906, 1914 සහ 1926 වර්ෂ වලදී යාවත්කාලින වීමට ලක්විය
ඉතිහාසය 
The New International Encyclopedia, International Cyclopaedia (1884) හි අනුප්රාප්තිකයා වේ
එය ප්‍රධාන කොටම British Chambers's Encyclopaedia නැවත මුද්‍රණයක් වූ Alden's Library of Universal Knowledge හි නැවත මුද්‍රණයක් විය
1902 දී ග්‍රන්ථ නාමය The New International Encyclopedia ලෙස වෙනස් වූ අතර Harry Thurston Peck, Daniel Coit Gilman, සහ Frank Moore Colby සංස්කාරකවරු වූහ
මෙම විශ්වකෝෂය ජනප්‍රිය වූ අතර 1904, 1905, 1907 (නිවැරදි කිරීම් වලට ලක්කොට වෙලුම් 20 ක් දක්වා පුළුල් විය), 1909 සහ 1911 වර්ෂ වලදී නැවත මුද්‍රණය සිදුවිය
දෙවන (2) සංස්කරණය 1914 සිට 1917 දක්වා ප්‍රකාශයට පත්වූ අතර එය වෙළුම් 24 කින් සමන්විත විය
Peck සහ Gilman ගේ වියෝවෙන් පසු Talcott Williams සංස්කාරකවරයෙක් ලෙස Colby හා එක්විය
1923 දී තෙවන සංස්කරණය ප්‍රකාශයට පත් වූ නමුත් මෙම සංස්කරණය ප්‍රධාන වශයෙන්ම නැවත මුද්‍රණයක් විය
1935 දී Funk & Wagnalls ලේබලය යටතේ අවසාන සංස්කරණය ප්‍රකාශයට පත්විය
මෙම සංස්කරණය සතුව Herbert Treadwell Wade විසින් රචිත යාවත්කාලීන වන අතිරේකයක් පැවතිණ
The New International වෙතින් ගත් සමහර දේ Funk සහ Wagnall ගේ Funk & Wagnalls Standard Encyclopaedia වැනි අනාගත පොත් වල අන්තර්ගත විය
මූලාශ්‍ර

උපුටා දැක්වීම්

ප්‍රබව

භාහිර සබැඳි

වෙළුම් 

2nd ed
at Princeton (1914-16
complete) on the HathiTrust website

20th-century encyclopedias
1902 non-fiction books
1906 non-fiction books
1914 non-fiction books
1926 non-fiction books
American encyclopedias
Dodd, Mead & Co
books
English-language encyclopedias
Reference works in the public domain
ගංගේශ්වර අනන්තවර්මන් චෝඩගංග දේව () යනුවෙන් හැඳින්වෙන්නේ ඉන්දියාවේ දක්ෂිණ කාලිංගය පාලනය කළ නැගෙනහිර ගංග රාජවංශයේ පාලකයෙකි
මොහු වීරරාජේන්ද්‍ර චෝළ අධිරාජයාගේ දියණිය වූ රාජසුන්දරී සහ රාජරාජ දේවගේ පුත්‍රයා වේ
චෝළ රාජවංශයේ පළමුවන කුලෝත්තුංග චෝළ මොහුගේ මාමණ්ඩිය වේ
කෙසේනමුත්, ඉතිහාසඥ එස්.එන්. සේන් සඳහන් කරන්නේ අනන්තවර්මන් යනු පළමුවන කුලෝත්තුංගගේ මුණුපුරා බවයි. නටබුන්ව තිබූ පූරි හී ජගන්නාථ් දේවාලය 11වන සියවසේ දී නැවත නිර්මාණය කරවන ලද්දේ අනන්තවර්මන් චෝඩගංග විසිනි
මූලාශ්‍ර

ආශ්‍රේයයන්

1150 මරණ
නැගෙනහිර ගංග රාජවංශය
11වන සියවසේ ඉන්දියානු රජවරු
12වන සියවසේ ඉන්දියානු රජවරු
ඓතිහාසික වශයෙන්, බුද්ධාගම 17 වන සියවසේ මුල් භාගයේදී සයිබීරියාවට ඇතුළත් විය
බුද්ධාගම රුසියාවේ සාම්ප්‍රදායික ආගමක් ලෙස සලකනු ලබන අතර එය රුසියානු ඓතිහාසික උරුමයේ කොටසකි
බුරියාටියා, ටුවා සහ කල්මිකියා යන කලාප වලට අමතරව, බුද්ධාගම දැන් රුසියාව පුරා ව්‍යාප්ත වෙමින් පවතී
රුසියාවේ බුද්ධාගමේ ප්‍රධාන ස්වරූපය වන්නේ ටිබෙට් බුද්ධාගමේ ගෙලුක්පා පාසල වේ
ටිබෙට් බුද්ධාගම බොහෝ විට ටිබෙටය සමඟ සම්බන්ධ වුවද, එය රුසියාවේ සෙසු ප්‍රදේශවලට ව්‍යාප්ත වීමට පෙර මොංගෝලියාව දක්වාත් මොංගෝලියාව හරහා සයිබීරියාව දක්වාත් ව්‍යාප්ත විය
ඉතිහාසය 
නූතන රුසියාවේ (නැගෙනහිර ආසියාවට ආසන්න කලාපය) බුද්ධාගමේ පැවැත්ම පිළිබඳ පළමු සාක්ෂිය ක්‍රිස්තු වර්ෂ 8 වන සියවසයේ දී හමුවීය
බුද්ධාගම සමඟ රුසියානු හමුවීම 
බුද්ධාගම සහ බෞද්ධයන් සමඟ මුල්කාලීන ලේඛනගත හමුවීම් වලින් රුසියානුවන්ට ඇදහිල්ල සහ ඔවුන්ගේ අනුගාමිකයින් පිළිබඳව ප්‍රධාන වශයෙන් නිෂේධාත්මක හැඟීම් තිබුණි
කොන්සර්වේටිව් ලෞකික රුසියානුවන් සහ කිතුනුවන් නිතිපතා බුද්ධාගමට බැණ වැදුණු අතර, එය සයිබීරියාවේ ක්‍රිස්තියානිකරණයට සහ රුසිකරණයට බාධකයක් ලෙස සලකයි
රුසියානු චින්තකයින් බුදුදහම දුටුවේ තාර්කික හා විද්‍යාත්මක ලෝක දෘෂ්ටියකට විරුද්ධ වූ මිත්‍යාදෘෂ්ටික නමුත් දියුණු ආගමක් ලෙස ය
සයිබීරියාව යටත් කර ගැනීමේදී කොසැක්වරුන් මුලින්ම බුදුදහම (එහි ටිබෙට් ස්වරූපයෙන්) හමු වූ විට, ඔවුන් බුද්ධාගම මිථ්‍යාදෘෂ්ටික ස්වරූපයක් ලෙස සංලක්ෂිත කළහ
මුල් රුසියානු ගවේෂකයන් සහ ක්‍රිස්තියානි මිෂනාරිවරුන් ටිබෙට් බුද්ධාගම විස්තර කළේ "මිථ්‍යා විශ්වාසයක්", "බොරු ඇදහිල්ලක් හෝ "පිළිම වන්දනාවක්" ලෙසිනි
රුසියානු ක්‍රිස්තියානි සාහිත්‍යය බෞද්ධ විහාරස්ථාන හෝ ආශ්‍රම මිථ්‍යාදෘෂ්ටික සිද්ධස්ථාන ලෙස සඳහන් කර ඇත
19 වන සහ 20 වන සියවසේ මුල් භාගයේදී රුසියානු පර්යේෂකයන් ටිබෙට් බුද්ධාගම අධ්යයනය කිරීමට පටන් ගත්හ
කෙසේ වෙතත්, ප්‍රාචීනවාදය සහ විද්වතුන්ගේ නිරන්තර ක්‍රිස්තියානි හෝ මිෂනාරි පසුබිම නිසා, ඔවුන්ගේ කෘති නූතනයේ ශාස්ත්‍රීය ලෙස නොසැලකේ, එකල බොහෝ විද්වතුන් බුදුදහම දෝෂ සහිත යැයි උපකල්පනය කරන අතර ඔවුන්ගේ පක්ෂග්‍රාහීකම් බලාත්මක කිරීම සඳහා කුඩා පාඨමය කරුණු භාවිතා කළහ
19 වැනි සියවසේ බටහිර යුරෝපයේ බෞද්ධ අධ්‍යයන පැමිණීමත් සමඟම, බුද්ධාගමේ ආකර්ෂණීය දර්ශනයක් සහ ඉතිහාසයක් අඩංගු වේ යන අදහසට රුසියානු සමාජය ද එකඟ විය
කෙසේ වෙතත්, රුසියානු ප්‍රභූවරුන් සහ විද්වතුන් සැබෑ බුදුදහම අතීතයේ හෝ ශ්‍රී ලංකාව වැනි ඇතැම් ප්‍රදේශවල පවතින ආගමක් ලෙස දුටුවේය
19 වන ශතවර්ෂයේ අගභාගයේ සහ 20 වන සියවසේ මුල් භාගයේදී රුසියානු සමාජය ටිබෙට් බුදුදහම පිළිබඳ ධනාත්මක අදහස් දැරීමට පටන් ගත් නමුත් බුදුදහම යුරෝපීයකරණය කිරීම සහ බෞද්ධයන් "ශිෂ්ට" කිරීමේ උත්සාහයක් ලෙස ඔවුන් සමීපව ඒකාබද්ධ කිරීම වෙනුවෙන් පෙනී සිටියහ
19 වන සියවසේ සිට වර්තමානය දක්වා 
සෝවියට් සමූහාණ්ඩුව බිහි වූ විට, බුද්ධාගම ඇතුළු සියලුම ආගම් "පීඩාවේ මෙවලම්" ලෙස සැලකීමට පටන් ගත් අතර, අධිකාරී තනතුරුවල සිටින බෞද්ධයන් හට අවාසිදායක ලෙස සලකන ලදී
නාගරීකරණය සමඟ ඒකාබද්ධ වූ ආගමේ හිඟකම නිෂ්පාදනයේ වැඩි වීමට හේතු වනු ඇතැයි ඔවුන් විශ්වාස කළ නිසා සෝවියට් සංගමය බුද්ධාගම සහ අනෙකුත් ආගම් ඉවත් කිරීමට උත්සාහ කළේය
1929 දී බොහෝ ආරාම වසා දමා භික්ෂූන් වහන්සේලා අත්අඩංගුවට ගත්ත්ය
1930 ගණන් වන විට, ලාමාවරුන් නෙරපා හැරීමට සහ "ජපන් ඔත්තුකරුවන්" සහ "ජනතාවගේ සතුරන්" ලෙස චෝදනා කිරීමත් සමඟ සෝවියට් සංගමයේ වෙනත් ඕනෑම ආගමික ප්‍රජාවකට වඩා බෞද්ධයන් දුක් දුන්නේ ය
1943 දී කල්මිකියාවේ කොටසක් අල්ලාගෙන සිටි විට ඔවුන් නාසි ජර්මනිය සමඟ සහයෝගයෙන් කටයුතු කළ බවට රජය ඇති සැකය හේතුවෙන් සියලුම කල්මිකියානුවන් බලහත්කාරයෙන් සයිබීරියාවට පිටුවහල් කළේය
කල්මිකියානු ජනගහනයෙන් 40% ක් පමණ පිටුවහල්ව සිටියදී මිය ගිය අතර දිවි ගලවා ගත් අයට 1956 වන තෙක් නැවත තම මව්බිමට යාමට නොහැකි විය
කෙසේ වෙතත්, සයිඩෙනොව්ගේ අනුගාමිකයෙකු සහ සුප්‍රසිද්ධ බෞද්ධ විද්‍යාඥයෙකු සහ චින්තකයෙකු වන Bidia Dandaron ගේ උත්සාහයේ ප්‍රතිඵලයක් ලෙස බුදුදහම රුසියාවෙන් අතුරුදහන් වූයේ නැත
ඩැන්ඩරොන් බෞද්ධ ඉගැන්වීම් සහ සමකාලීන බටහිර දර්ශනය විද්‍යාත්මක න්‍යායන් සමඟ සංකලනයක් වූ නව-බුද්ධාගම සංකල්පය හඳුන්වා දීමෙන් අදේවවාදී රාජ්‍යයේ බුදුදහම පුනර්ජීවනය කිරීමට උත්සාහ කළේය
ආගමික ප්‍රජාවක් නිර්මාණය කිරීම සම්බන්ධයෙන් ඩැන්ඩරොන් පසුව අත්අඩංගුවට ගනු ලැබූ අතර අවසානයේ සිර කඳවුරකදී මිය ගියේය
එසේ වුවද 1990 ගණන්වල රුසියානු බුදුදහමේ පුනර්ජීවනය සමඟ ඔහුගේ ගෝලයන් ප්‍රධාන කාර්යභාරයක් ඉටු කළහ
පුනර්ජීවනය 
සෝවියට් සංගමය බිඳ වැටීමෙන් පසු, ජනාධිපති Kirsan Ilyumzhinov තේරී පත්වීමත් සමඟ කල්මිකියාවේ බෞද්ධ පුනර්ජීවනයක් ආරම්භ විය
එය බුරියාටියා සහ ටුවා හි ද පුනර්ජීවනය වූ අතර අනෙකුත් ප්‍රදේශවල රුසියානුවන්ට ද ව්‍යාප්ත වීමට පටන් ගත්තේය
1992 දී දලයි ලාමා රුසියාවේ ටුවා වෙත සිය පළමු සංචාරය කළේය
රුසියාව පුරා ටිබෙට් බෞද්ධ විශ්ව විද්‍යාල-ආරාම කිහිපයක් ඇත
දැන් රුසියාවේ, ප්‍රධාන වශයෙන් බුරියාටියා, කල්මිකියා සහ ටුවා යන ජනරජවල බෞද්ධයන් මිලියනයක සංඛ්‍යාවක් සිටිති
විශාල බෞද්ධ ජනගහනයක් සිටින ප්‍රදේශ 

රට අනුව බුද්ධාගම
හර්මීස් සහ ළදරු ඩයනයිසස්, හෙවත් ප්‍රැක්සිටිලීස්ගේ හර්මීස් නැතහොත් ඔලිම්පියාවේ හර්මීස් යනුවෙන් හැඳින්වෙන්නේ 1877 ග්‍රීසියේ ඔලිම්පියාවේ හේරා දෙවොලේ නටබුන් අතුරින් හමුවූ හර්මීස් සහ ළදරු ඩයනයිසස් නිරූපිත පුරාතන ග්‍රීක ප්‍රතිමාවකි
මෙය ඔලිම්පියා පුරාවිද්‍යා කෞතුකාගාරය තුළ ප්‍රදර්ශනයට තබා ඇත
සටහන්

ග්‍රන්ථාවලිය
 Aileen Ajootian, "Praxiteles", Personal Styles in Greek Sculpture (Olga Palagia & Jerome J
Pollitt, ed
s), Cambridge University Press, 1998 (1st edition 1996) , p
103-110.
 Rhys Carpenter, "Two Postscripts to the Hermes Controversy", American Journal of Archaeology (January 1954) vol
58, issue 1, p
1-12.
  Alain Pasquier
" L’Hermès d'Olympie , dans Olympie, actes d'un cycle de confrences organis au muse du Louvre du 18 janvier au 15 mars 1999, Documentation franaise, Paris, 2001, , p
243-271.
 " Praxitèle aujourd'hui
La question des originaux , dans Praxitèle, catalogue de l'exposition au muse du Louvre, 23 mars-18 juin 2007, ditions du Louvre & Somogy, 2007, , p
97-103 et p
&120-122.
 Gisela M
Richter, "The Hermes of Praxiteles", American Journal of Archaeology (July–September 1931) vol
35, issue 3, p
277-290.
 Brunilde Sismondo Ridgway, Fourth-Century Styles in Greek Sculpture, University of Wisconsin Press, Madison, 1997 ()
  Claude Rolley, La Sculpture grecque, vol
La priode classique, Picard, Manuels d'art et d'archologie antiques, 1999 (), p
250-254.
  Georg Treu, Hermes mit dem Dionysosknaben
ein Originalwerk des Praxiteles gefunden im Heraion zu Olympia, Wasmuth, Berlin, 1878.

බාහිර සබැඳි
 
  Dossier
Praxitèle, un matre de la sculpture antique, Muse du Louvre

ග්‍රීසියේ පුරාවිද්‍යා සොයාගැනීම්
හෙලනිස්තික ප්‍රතිමා කලාව
ග්‍රීසියේ නග්න ප්‍රතිමා
ප්‍රැක්සිටිලීස්ගේ ප්‍රතිමා
ඩයනයිසස් ප්‍රතිමා
හර්මීස් ප්‍රතිමා
විවේක ගන්නා සැටර් හෙවත් හේත්තු වී සිටින සැටර්, නැතහොත් Satyr anapauomenos (පුරාතන ග්‍රීක , විවේක ගන්නා අරුතැති  / anapaú, වදනෙන්) ‍යනුවෙන් හැඳින්වෙන්නේ පුරාතන ග්‍රීක ප්‍රතිමා ශිල්පී ප්‍රැක්සිටිලීස් විසින් නිර්මාණය කරන්නට ඇතැයි විශ්වාස කෙරෙන ප්‍රතිමා ප්‍රභේදයකි
මෙහි නිදර්ශන වශයෙන් දැනට හඳුනාගත් ප්‍රතිමා 115ක් ඇති අතර, ඉන් වඩාත්ම ප්‍රකට ප්‍රතිමාව කැපිටෝලයින් කෞතුකාගාරය තුළ දක්නට ලැබේ
සටහන්

ග්‍රන්ථාවලිය 

 Elisabeth Bartman, "Ancient Sculptural Copies in Miniature", Columbia Studies in the Classical Tradition, vol
19, Brill, Leyde, New York and Cologne, 1992
Francis Haskell and Nicholas Penny, Taste and the Antique, Yale University Press, New Haven and London, 1981, p36.
  Jean-Luc Martinez, "Les satyres de Praxitèle", in Praxitèle, Louvre exhibition catalogue, ditions du Louvre & Somogy, 2007, , p
236-291.
 Brunilde Sismondo Ridgway, Fourth-Century Styles in Greek Sculpture, University of Wisconsin Press, Madison, 1997 (), p
265-267.
  Barbara Vierneisel-Schlörb, Glyptothek München
Katalog der Skulpturen, p32, p
353-369.

පුරාතන ග්‍රීක ප්‍රතිමා
ප්‍රැක්සිටිලීස්ගේ ප්‍රතිමා
ග්‍රීක ප්‍රතිමාවල රෝම පිටපත්
කැපිටෝලයින් කෞතුකාගාර එකතුව
නග්න ප්‍රතිමා
ඇපොලෝ සොරොක්ටනස් (ඇපොලෝ නම් කටුස්සන් මරන්නා) යනුවෙන් හැඳින්වෙන්නේ පුරාතන ග්‍රීක ප්‍රතිමා ශිල්පී ප්‍රැක්සිටිලීස් විසින් නිර්මාණය කරන ලද මුල් ප්‍රතිමාවක් ආශ්‍රයෙන් ක්‍රි
ව. 1වන - 2වන සියවස් අතර කාලයේ නිර්මාණය වූ රෝම කිරිගරුඬ පිටපත් හැඳින්වීම සඳහා යෙදෙන නාමයකි
මෙම ප්‍රතිමා මඟින් යොවුන් නග්න ඇපොලෝ විසින් ගසක් දිගේ ඉහළට නඟින කටුස්සකු අල්ලන්නට උත්සාහ දරන අයුරු නිරූපණය වේ
මෙහි පිටපත් ලූවර් කෞතුකාගාරය, වතිකානු කෞතුකාගාරය, සහ ලිවර්පූල් ජාතික කෞතුකාගාරය තුළ දක්නට ලැබේ
සටහන්

බාහිර සබැඳි

Louvre catalogue
Perseus entry

ලූවර් හි පුරාතන ග්‍රීක සහ රෝම ප්‍රතිමා
නැපෝලියන් විසින් නතුකරගත් පුරාවස්තු
සොරොක්ටනස්
කලාව තුළ කටුස්සෝ
ප්‍රැක්සිටිලීස්ගේ ප්‍රතිමා
බටහිර ඉන්දීය කොදෙව් ක්‍රිකට් කණ්ඩායම 2005 ජූලි සහ අගෝස්තු මාසවලදී ටෙස්ට් තරග දෙකක් සහ එක්දින තුන්කොන් තරගාවලියක් සඳහා ශ්‍රී ලංකාවේ සංචාරය කළේය
කොන්ත්‍රාත් ආරවුලක් හේතුවෙන් බටහිර ඉන්දීය කොදෙව්වන් සහභාගී වීම දැඩි ලෙස ප්‍රශ්නකාරී වූ අතර එය බ්‍රයන් ලාරා, ක්‍රිස් ගේල් සහ කෝරි කොලිමෝර් වැනි ක්‍රීඩකයින් ක්‍රීඩා කිරීම ප්‍රතික්ෂේප කළේය
මේ අනුව, ශ්‍රී ලංකාව ඔවුන්ගේ මව්බිමේදී ඉතා ප්‍රබල කණ්ඩායමක් ලෙස සහ බටහිර ඉන්දීය කොදෙව් පිල දුර්වල කණ්ඩයමක් ලෙස තරගමාලාවට එක් විය
ශ්‍රී ලංකාව මෙම තරගමාලාවේ පැවති තරග 2 ම ජය ගත්තද දුර්වල කොදෙව් කණ්ඩායම ඉදිරියේ දුර්වල පිතිහරඹය විලාශයක් පෙන්නුම් කරන ලදී
ක්‍රීඩාංගණ

තරඟ විස්තර

පුහුණු තරගය 

බටහිර ඉන්දීය කොදෙව්වන් ඔවුන්ගේ පුහුණු තරගය ජය පරාජයෙන් තොරව අවසන් කර ගත් නමුත් තරුණ, දක්ෂ ශ්‍රී ලංකා පන්දු යවන්නන් සහ ජාතික කණ්ඩායමට ආසන්නව සිටි ක්‍රීඩකයන්ගේ සම්මිශ්‍රණයකින් සමන්විත ශ්‍රී ලංකා ක්‍රිකට් XI කණ්ඩායම ඉදිරියේ ලකුණු 110කට දැවී ගිය අතර, මාවන් අතපත්තු සහ කුමාර් සංගක්කාර විසින් ශ්‍රී ලංකා ක්‍රිකට් XI කණ්ඩායම ලකුණු 382 දක්වා ඔසවා තැබූහ
කෙසේ වෙතත්, ඉනිමක පරාජයෙන් බේරීමට සටන් කල බටහිර ඉන්දීය කොදෙව් පිලට තරගය අවසන් වන විට දෙවනි ඉනිමට කඩුළු 4 ක් දැවී ලකුණු 109 ලබා තරගය ජය පරාජයෙන් තොරව අවසන් විය
1 වන ටෙස්ට් තරගය 
නවක ක්‍රීඩකයන්ගෙන් සමන්විත බටහිර ඉන්දීය කොදෙව්වන් පළමු තරගයේදී ප්‍රබල ලෙස ශ්‍රී ලංකාවට එරෙහිව හොඳ උත්සාහයක් ගත් අතර, ඇත්ත වශයෙන්ම සිංහල ක්‍රීඩා සමාජ පිටියේදී පළමු ඉනිමේ වාසියක් ඔවුන් ලබා ගත්තේය
සාමාන්‍ය ටෙස්ට් කණ්ඩායමේ නිත්‍ය ක්‍රීඩකයන් වූයේ ශිවනාරීන් චන්ද්‍රපෝල් සහ ඩැරන් පවෙල් පමණි
චන්දර්පෝල් කාසියේ වාසිය දිනාගෙන පන්දුවට පහරදීමට තීරණය කළේය
බටහිර ඉන්දීය කොදෙව් දෙවැනි ඉනිම ලකුණු 113 කට දැවී ගිය අතර ශ්‍රී ලංකාවට ලකුණු 172ක ඉලක්කයක් ලැබුනි
මහේල ජයවර්ධන නොදැවී ලකුණු 41ක් සහ තිලාන් සමරවීර ලකුණු 51ක් ලබා ගනිමින් ලකුණු 86ක සබඳතාවයක් සමඟින් ශ්‍රී ලංකාව කඩුලු 6ක ජයග්‍රහණයක් අත්කර ගත්හ
2 වන ටෙස්ට් තරගය 
සත්කාරක ශ්‍රී ලංකාව නැවතත් බටහිර ඉන්දීය කොදෙව් පිලේ වේග පන්දු යැවීම හමුවේ මවිතයට පත් වූ අතර ශ්‍රී ලංකාව ලකුණු 150කට දැවී ගියේය
කෙසේ වෙතත්, ශ්‍රී ලංකා කණ්ඩායමේ පිතිකරණ අසාර්ථකත්වය පිරිමැසීමට චමින්ද වාස් ප්‍රමුඛ පන්දු යවන්නන් බටහිර ඉන්දීය කොදෙව් පළමු ඉනිම ලකුණු 148 කට සීමා කරමින් පළමු ඉනිම ශ්‍රී ලංකාවට ලකුණු 2ක වාසියක් සහිතව අවසන් විය
තරගයේ දෙවනි ඉනිමේදී ශ්‍රී ලංකා පිතිකරුවන් නැවතත් පාලනයක් පෙන්නුම් කළහ
තරගයේ දෙවනි ඉනිම අත්හිටුවන විට ශ්‍රී ලංකාව කඩුලු 7ක් දැවී ලකුණු 375ක් ලබා සිටියා
ජයග්‍රහණය සඳහා ලකුණු 378ක් නියම කළ කොදෙව්වන්ට ස්ථාවර වීමට නොදුන් මුරලිදරන්ගේ පන්දු හමුවේ බටහිර ඉන්දීය පිතිකරුවන් සියළු දෙනා 137 දැවී ගොස් ශ්‍රී ලංකාවට ලකුණු 240 ක ජයක් හිමිවිය
එදිජා තරගාවලිය 
අයි.ඕ.සී කුසලානය 2005 බලන්න

බාහිර මූලාශ්‍ර 
ක්‍රිකට් ලේඛනාගාරය

යොමු කිරීම් 

ක්‍රිකට්
ශ්‍රී ලංකාව තුළ ක්‍රිකට්
ඉන්දියන් ඔයිල් කුසලානය 2005 යනු 2005 ජූලි 30 සහ අගෝස්තු 7 අතර ශ්‍රී ලංකාවේ පැවති කණ්ඩායම් තුනක එක්දින ජාත්‍යන්තර (එදිජා) ක්‍රිකට් තරඟාවලියකි
සහභාගි වූ කණ්ඩායම් වූයේ සත්කාරක ශ්‍රී ලංකාව, ඉන්දියාව සහ බටහිර ඉන්දීය කොදෙව් ය
අවසන් මහා තරගයේදී ඉන්දියාව ලකුණු 18 කින් පරදවමින් ශ්‍රී ලංකාව තරගාවලිය ජය ගත්තේය
තරඟාවලියට පිවිසීමේදී ශ්‍රී ලංකාව අයිසීසී එදිජා ශ්‍රේණිගත කිරීම් වල දෙවන ස්ථානයේ සිටි අතර තරඟාවලිය ජයග්‍රහණය කිරීමට වඩාත්ම හැකියාව ඇති කණ්ඩායම විය
බටහිර ඉන්දීය කොදෙව් කණ්ඩායම ඔවුන්ගේ පාලක මණ්ඩලය සමඟ ගිවිසුම් මත ගැටුමකට මැදිව සිටි බැවින් ඔවුන්ගේ ප්‍රබලම කණ්ඩායම ක්‍රීඩා නොකළේය
රවුන්ඩ් රොබින් අදියරේදී සෑම කණ්ඩායමක්ම අනෙක් කණ්ඩායම් සමඟ දෙවතාවක් ක්‍රීඩා කළ අතර ප්‍රසාද ලකුණු මත ඉහළින්ම සිටින කණ්ඩායම් දෙක අවසන් මහා තරගයේදී හමුවිය
පුහුණු තරඟ

ක්‍රීඩාංගණ

කණ්ඩායම් අදියර ලකුණු වගුව 

ප්‍රසාද ලකුණු පද්ධතිය
ජයග්‍රහණය සදහා ප්‍රසාද ලකුණු සමඟ
6 (ජයග්‍රාහි අතිරේක ප්‍රසාද ලකුණු)
 ජයග්‍රහණය සදහා ප්‍රසාද ලකුණු නොමැතිව
5
 සම හෝ ප්‍රතිඵල නැති
3
 පරාජිත නමුත් ප්‍රසාද ලකුණු ලබා නොදීම
1 (පරාජිත අතිරේක ප්‍රසාද ලකුණු)
 පරාජිත නමුත් ප්‍රසාද ලකුණු ලබා දීම
0
 අතිරේක ප්‍රසාද ලකුණු ලැබීම - ප්‍රතිවාදී කණ්ඩායමේ ලකුණු වේගය මෙන් 1.25 ගුණයක ලකුණු වේගයක් ලබා ගන්නා කණ්ඩායමට එක් ප්‍රසාද ලකුණක් පිරිනැමේ
කණ්ඩායම් සමාන ප්‍රසාද ලකුණු වලින් අවසන් වුවහොත්, අවසන් තරඟයේ ක්‍රීඩා කිරීමේ අයිතිය පහත පරිදි තීරණය වේ
වැඩිම ජයග්‍රහණ සංඛ්‍යාවක් ලැබූ කණ්ඩායම
 තවමත් සමාන නම්, ලකුණු මත සමාන වන සහ එම ජයග්‍රහණ සංඛ්‍යාව ඇති අනෙක් කණ්ඩායමට වඩා වැඩිම ජයග්‍රහණ සංඛ්‍යාවක් ඇති කණ්ඩායම
 තවමත් සමාන නම්, වැඩිම අතිරේක ප්‍රසාද ලකුණු සංඛ්‍යාවක් ඇති කණ්ඩායම
 තවමත් සමාන නම්, ඉහළම ශුද්ධ ලකුණු වේගය ඇති කණ්ඩායම

ප්‍රතිඵලයක් නොමැති ලෙස ප්‍රකාශයට පත් කළ තරගයකදී, ශුද්ධ ලකුණු වේගය අදාළ නොවේ
කණ්ඩායම් අදියර තරඟ

1 වන තරගය

2 වන තරගය

3 වන තරගය

4 වන තරගය

5 වන තරගය

6 වන තරගය

අවසාන තරගය

සංඛ්‍යා ලේඛන

වැඩිම ලකුණු

වැඩිම කඩුලු

යොමු කිරීම්

බාහිර සබැඳි 

 ඉන්දියානු තෙල් කුසලානය, 2005 ESPNcricinfo හි

ක්‍රිකට්
ශ්‍රී ලංකාව තුළ ක්‍රිකට්
බංග්ලාදේශ ක්‍රිකට් කණ්ඩායම 2005 අගෝස්තු සහ සැප්තැම්බර් මාසවලදී එක්දින ජාත්‍යන්තර ක්‍රිකට් තරග තුනක් සහ ටෙස්ට් ක්‍රිකට් තරග දෙකක් සඳහා ශ්‍රී ලංකාවේ සංචාරය කළේය
බංග්ලාදේශ කණ්ඩායම ඔවුන්ගේ ප්‍රමිතීන්ට අනුව එංගලන්තයේ මධ්‍යස්ථ සාර්ථක එක්දින තරගාවලි සංචාරයකින් පසුව පැමිණෙන්නේ ඔවුන් එක් එක්දින තරඟයකදී ඕස්ට්‍රේලියාව සමග තරගයක ජයග්‍රහණය ආසන්නයට ගොස් සහ තවත් තරඟයකදී ඔවුන්ව පරාජය කළ බැවිනි
ක්‍රීඩාංගණ

සංචිත

පුහුණු තරග

බංගලාදේශය එ ශ්‍රී ලංකා ක්‍රිකට් XI එක්දින තරගය

බංගලාදේශය එ ශ්‍රී ලංකා ක්‍රිකට් සංවර්ධන XI තුන්දින තරගය

එක්දින තරඟමාලාව

1 වන එදිජා තරගය

2 වන එදිජා තරගය

3 වන එදිජා තරගය

ටෙස්ට් තරගමාලාව

1 වන ටෙස්ට් තරගය

2 වන ටෙස්ට් තරගය

යොමු කිරීම් 

ක්‍රිකට්
ශ්‍රී ලංකාව තුළ ක්‍රිකට්
දන්ත විකිරණ ඡායාරූප සාමාන්‍යයෙන් X-rays ලෙස හැඳින්වේ
දන්ත වෛද්‍යවරුන් බොහෝ හේතු නිසා දන්ත විකිරණ ඡායාරූප භාවිතා කරයි
සැඟවුණු දන්ත  ව්‍යුහයන් සොයා ගැනීම, මාරාන්තික (malignant) හෝ නිරපේක්ෂ (benign) ස්කන්ධයන් (masses) සොයා ගැනීම, අස්ථි දුර්වල වීම සහ දන්ත කුහර සොයා ගැනීම ආදී හේතු ඒ අතර වෙයි
විකිරණ ඡායාරූප (රේඩියෝග්‍රැෆික් රූප) සෑදී ඇත්තේ, විවිධ ව්‍යුහ විද්‍යාත්මක ඝනත්වය මත පදනම්ව, විවිධ මට්ටම්වල මුඛ ව්‍යුහයන් විනිවිද යන පාලිත X-විකිරණ, X-ray පටලයක් හෝ සංවේදකයක් මගින් ග්‍රහණය කර ගැනීම මගිනි
අඩු විකිරණ ප්‍රවාහයක් පටලයට ඇතුළු වන බැවින් දත්, ලා පැහැයකින් දිස් වෙයි
X-කිරණ මෙම අඩු ඝන ව්‍යුහයන් වෙතින් පහසුවෙන් විනිවිද යන නිසා දන්ත දිරායාම්, ආසාදන සහ අස්ථි ඝනත්වයේ වෙනත් වෙනස්කම් සහ කාලාන්තර බන්ධන අඳුරු පැහැයක් ගනී
සාදා ඇති ද්‍රව්‍යයේ ඝනත්වය අනුව දන්ත ප්‍රතිෂ්ඨාපන (පිරවුම්, මස්තක (crowns)) ලා පැහැ හෝ අඳුරු විය හැක
දන්ත රෝගියෙකුට ලැබෙන X-ray විකිරණ මාත්‍රාව සාමාන්‍යයෙන් කුඩා (සම්පූර්ණ මුඛ ශ්‍රේණියක් සඳහා 0.150 mSv පමණ) වේ
එය දින කිහිපයක පසුබිම් පාරිසරික විකිරණ නිරාවරණයට සමාන වේ
හෝ රට හරහා ගුවන් පියාසර කිරීමක් අතරතුර ලැබෙන විකිරණ මාත්‍රාවට සමාන වේ
(කුඩා ප්‍රදේශයක් ඉලක්ක කරගත් එක් කෙටි X-ray නිකුත් කිරීමකට සංකේන්ද්‍රණය වී ඇත)
ඊයම් ආවරණ, ඊයම් ඒප්‍රොන්, සමහර විට ඊයම් තයිරොයිඩ් කරපටියක් භාවිතයෙන් අහඹු නිරාවරණය තවදුරටත් අඩු වේ
X-ray මූලාශ්‍රය සක්‍රිය වන විට, කාමරයෙන් පිටතට යාමෙන් හෝ ප්‍රමාණවත් ආවරණ ද්‍රව්‍ය පිටුපසින් සිටීමෙන් විකිරණ ශිල්පියාගේ නිරාවරණය අඩු වේ
ඡායාරූප පටල, ඒවා සාමාන්‍ය ආලෝකයට සංවේදී බැවින්, X-ray විකිරණයට නිරාවරණය වූ පසු, ඒවා සාම්ප්‍රදායිකව අඳුරු කාමරයක රසායනික ද්‍රව්‍ය මාලාවකට නිරාවරණය වන ක්‍රියාවලියක් භාවිතා කරමින් සංවර්ධනය කළ යුතුය
මෙය කාලය ගතවන ක්‍රියාවලියක් විය හැකි අතර, සංවර්ධන ක්‍රියාවලියේ වැරදි හෝ වෙනත් වැරදි හේතුවෙන් රෝගියාට අමතර විකිරණවලට නිරාවරණය වෙමින් නැවත විකිරණ ඡායාරූප ලබා ගැනීමට සිදු විය හැක
සාම්ප්‍රදායික විකිරණ ඡායාරූප පටලය, ඉලෙක්ට්‍රොනික සංවේදකයක් මගින් ප්‍රතිස්ථාපනය කරන ඩිජිටල් X-ray, මෙම ගැටළු වලින් සමහරක් විසඳන අතර තාක්‍ෂණය පරිණාමය වීමත් සමඟ දන්ත වෛද්‍ය විද්‍යාවේ බහුලව භාවිතා වේ
ඒවාට අඩු විකිරණ මාත්‍රාවක් අවශ්‍ය විය හැකි අතර සාමාන්‍ය රේඩියෝ ග්‍රැෆික් රූප වලට වඩා ඉතා ඉක්මනින් සකසනු ලැබේ
බොහෝ විට පරිගණකයකින් ක්ෂණිකව නැරඹිය හැකිය
කෙසේ වෙතත් ඩිජිටල් සංවේදක අතිශයින් මිල අධික වන අතර ඓතිහාසික වශයෙන් දුර්වල විභේදනයක් ඇත, නමුත් නවීන සංවේදකවල මෙය බෙහෙවින් වැඩි දියුණු කර ඇත
සායනික පරීක්ෂණයකදී දත් දිරායාම සහ විදුරුමස ආශ්‍රිත (පරිදන්ත) රෝග යන දෙකම මග හැරිය හැකි අතර, දන්ත සහ විදුරුමස ආශ්‍රිත පටක වල විකිරණ ඇගයීම පුළුල් මුඛ පරීක්ෂණයේ තීරණාත්මක කොටසකි
දකුණු පස ඇති ඡායාරූප එකතුව මගින් විකිරණ ඇගයීමට පෙර දන්ත වෛද්‍යවරුන් ගණනාවක් විසින් පුළුල් ක්ෂයවීම් නොසලකා හරින ලද තත්වයක් නිරූපණය කරයි
මුඛ අභ්‍යන්තර විකිරණ ඡායාරූප
විකිරණ පටලය හෝ සංවේදකය මුඛය තුළ තැබීමෙන් අභ්‍යන්තර රේඩියෝ ග්‍රැෆික් ඡායාරූපයක් ඇතිවේ
Periapical view
දතෙහි සහ අවට අස්ථිවල පෙරියපිකල් ප්‍රදේශය තක්සේරු කිරීම සඳහා පෙරියපිකල් රේඩියෝ ඡායරූප ගනු ලැබේ
පෙරියපිකල් රේඩියෝ ඡායාරූප සඳහා, පටලය හෝ ඩිජිටල් ප්‍රතිග්‍රාහකය රූපගත කරන දත්වල සම්පූර්ණ දිගට සිරස් අතට සමාන්තරව තැබිය යුතුය